RTCG - Radio Televizija Crne Gore - Nacionalni javni servis :: Ostali sportovi :: Sjutra promocija Igara malih zemalja 2019.\nGODINA DO POČETKA 25. 05. 2018. 17:07 >> 17:00 0\nGODINA DO POČETKA\nSjutra promocija Igara malih zemalja 2019.\nSkupština organizacije Igre malih zemalja Evrope održaće se u petak i subotu u Budvi, gdje će se svečano obilježiti godišnjica do početka najvećeg multi-sportskog takmičenja u Crnoj Gori.\nU čast toga, sinoć je u hotelu Splendid održana „Ministarska večera“ gdje su goste dočekali ministar sporta Nikola Janović i predsjednik Crnogorskog olimpijskog komiteta Dušan Simonović, saopštio je Crnogorski olimpijski komitet (COK).\n„Uradili smo mnogo toga u proteklom periodu, a u periodu ispred nas uvjeren sam da ćemo napraviti sve što je potrebno da bi Crnu Goru predstavili u najboljem svjetlu“, kazao je predsjednik COK-a Dušan Simonović.\nOčekuje se učešće preko hiljadu takmičara, kao i još toliko članova nacionalnih timova – trenera, medicinskog osoblja…, kao i zvaničnika nacionalnih olimpijskih i sportskih asocijacija.\n„Vjerujem i da će crnogroske kompanije pronaći interes da se predstave kroz ovo takmičenje. Država nam je pomogla, očekujemo i novu pomoć, kako smo zacrtali našim planovima i elaboratima koje smo dostavili na vrijeme. Ima i malo treme, ali pozitivne treme, jer nikada do sada nismo organizovali takmičenje koje okuplja preko hiljadu sportista, ne računajući ostale članove delegacija“, kazao je Simonović.\nOn je naglasio da je veoma srećan što je ministar sporta Nikola Janović iskazao spremnost, zainteresovanost i maksimalnu posvećenost da pomogne.\nMinistar sporta Nikola Janović je rekao da je za Crnu Goru „organizacija ovog takmičenja ne samo privilegija, već i obaveza da sve protekne u najboljem redu“.\n„Raduje me što je Crnogorski olimpijski komitet sve što je trebalo do sada da uradi u sklopu priprema – i uradio. Vlada Crne Gore i institucionalno i finansijski daje podršku ovom takmičenju, koje je važno za našu zemlju. Igre malih zemalja imaće efekte i na sport i na sportski turizam. Crnogorskom olimpijskom komitetu želim sreću u organizaciji, a uvjeren sam da će svim učesnicima ovog prestižnog takmičenja u lijepim uspomenama ostati, ne samo nadmetanja, već i boravak u našoj zemlji“, kazao je Janović.\nPostavlja se sat koji odbrojava vrijeme do početka Igara\nCrnogorski olimpijski komitet postaviće sjutra na kružnom toku u Budvi sat, koji će odbrojavati mjesece, dane i minute do početka Igara malih zemalja.\nSvečana ceremonija će početi u 16 sati i 30 minuta.\nNavodi se da će pola sata kasnije ispred zidina Starog grada biti održana promocija Igara.\nDirektor Igara malih zemalja 2019. godine, Igor Vušurović, pozvao je sve Budvane i goste tog grada da dođu i uvjere se kakva se manifestacija biti održana naredne godine.\n"Biće to lijepa prilika da ljudi vide kako se COK i ostalih osam olimpijskih komiteta pripremaju za organizaciju Igara. Nadam se da će Budvani i svi gosti Budvanske rivijere osjetiti pravu promociju svih sportskih vrijednosti, olimpijskog duha i izvornog olimpizma – druženje, povezivanje ljudi različitih kultura, predstavljanje zemalja učesnica. Dakle, dobrodošli u Budvu, u subotu, od 17 sati", kazao je Vušurović.\nIgre malih zemalja Crnogorski olimpijski komitet\nIMZE iskoristiti za dalju međunarodnu promociju\nAndreja Leskovšek-Mekveri posjetila Crnu Goru i COK


Fudbaler potpisao za klub iako kao dete nije maštao da će igrati u njemu - Njuz.net\nFudbaler potpisao za klub iako kao dete nije maštao da će igrati u njemu\nAdilson zavidi kolegama koji su potpisali ugovor sa klubovima o kojima su maštali\nLISABON, 6. septembar 2013, (Njuz) – Mladi brazilski štoper Adilson priznao je juče novinarima da je pred kraj prelaznog roka potpisao ugovor sa portugalskim Belenenseom iako kao mali uopšte nije maštao da će igrati u tom klubu.\nAdilson je rekao kako nije bio svestan da je život profesionalca ovako surov i da se nada da će moći da da sve od sebe u dresu kluba za koji nikada nije navijao.\n– Kada sam bio dečak maštao sam da ću, kao i svi fudbaleri, igrati u dresu voljenog kluba. To mi je delovalo potpuno prirodno i normalno. Nisam mogao ni da sanjam da ću doći u situaciju da se prilikom izbora kluba rukovodim finansijskom ponudom, a ne emocijama – objasnio je Adilson.\n– Moram da priznam da sam pomalo ljubomoran na sve te fudbalere širom sveta koji su potpisali ugovore sa klubovima za koje su odmalena navijali. Kada čitam vesti o njima i vidim fotografije na kojima su srećni sa dresom voljenog kluba u rukama, bude mi baš žao jer oni igraju tamo gde su želeli, a ja moram da igram tamo gde me plaćaju – rekao je dvadesetjednogodišnji Brazilac.\nAdilson je dodao da se nada da će prilikom sledećeg transfera ispuniti dečački san i da će klub koji voli moći da ispuni njegove finansijske uslove.\nPametan ali onako kaže:\n06/09/2013 u 11:42\nNeverovatno koliko je ovaj igrac iskren ! Mukica nije ni pomislio da mnogi fudbaleri sirom sveta lazu. Bas mi ga je zao :(\n06/09/2013 u 11:45\nJa sam sanjao da vozim autobus a radim kao vulkanizer.Očekujem transfer ….\n06/09/2013 u 11:52\nПа то је заиста страшно. И мој комшија је као мали маштао да ће студирати оно што воли а на крају је уписао факултет ан који су га примили. И он се нада да ће факултет о којем је маштао као мали бити у прилици да му испуни жеље како треба да изгледа пријемни испит.\nKapetan od belu ladju kaže:\n06/09/2013 u 12:25\nSvako ima svoga Šojića..!


Vlada KS: Za ispunjenje zahtjeva sindikata neophodno 115 miliona KM godišnje – TVSA.BA\nUtorak, 18 Januara, 2022 2:12\nNaslovna/Vijesti/Sarajevo/Vlada KS: Za ispunjenje zahtjeva sindikata neophodno 115 miliona KM godišnje\nIstaknuto je da je jasan stav Vlade KS da su razgovori o povećanju plata uposlenika koji je primaju iz budžeta KS neophodni, s obzirom na značajan porast troškova života.\nIz Vlade naglašavaju da je za ispunjenje zahtjeva sindikata neophodno za plate i doprinose uposlenih izdvojiti dodatnih 115 miliona KM na godišnjem nivou u budžetu KS. Dodatno na to, Sindikat komunalne privrede traži povećanja plata u iznosu 20 miliona KM godišnje.\n– Odluka o uvećanju plata se ne može posmatrati odvojeno od konačnog ishoda predloženih izmjena Zakona o raspodjeli javnih prihoda u Federaciji BiH koje će, ukoliko budu usvojene u Parlamentu FBiH, polučiti katastrofalne posljedice po budžet Kantona Sarajevo – saopćeno je iz Službe za protokol i press KS.\nZima počinje na Bjelašnici: Večeras noćno skijanje


RTV deo velikog projekta kvaliteta vazduha\nIzvor: Radio Televizija Vojvodine, 31.Maj.2019, 18:01\nNovi Sad bi trebalo da postane pametni grad, a već sada za to poseduje elemente poput različitih servisa koji prikupljaju i analiziraju podatke. U to spadaju merne stanice za praćenje kvaliteta vazduha i nivoa buke, kakve već postoje na novoj zgradi Radio-televizije Vojvodine. Sve je praćeno odgovarajućom muzikom, pa će zaposleni moći i da čuju šta udišu.\n"Sledeće nedelje počeće postavljanje iste platforme u Ženevi, a potom i u Španiji. Tako da je RTV deo velikog >> Pročitaj celu vest na sajtu Radio Televizija Vojvodine << evropskog projekta koji se bavi kvalitetom vazduha i očuvanjem životne okoline", kaže Srđan Krčo, izvršni direktor kompanije "DunavNET".\nProjekat je predstavljen na ovogodišnjoj konferenciji Udruženja regionalnih javnih – televizijskih servisa Evrope, na kojoj se govorilo i o novim tehnologijama.\n"Najveći problem su visoke cene nove tehnologije koja se menja vrlo brzo, a televizije nisu u mogućnosti investirati koliko bi mogle, koliko bi trebalo", kaže Darko Ratkaj, menadžer u Evropskoj radiodifuznoj uniji\nSadržaj, publika, onlajn produkcija, budućnost regionalnih medija, bile su neke od tema koje su obeležile ovogodišnju konferenciju.


Izetbegović o bojkotu iz RS-a: Svakako su godišnji odmori, u septembru se sve nastavlja - SandžakBosna\nPredsjednik Stranke demokratske akcije (SDA) Bakir Izetbegović komentirao je današnje zaključke sastanka parlamentarnih stranaka sa sjedištem u Republici Srpskoj.\nIzetbegović je za televiziju Hayat prokomentirao odluku da predstavnici u državnim organima vlasti iz reda srpskog naroda ne učestvuju u donošenju odluka rekavš da je to trebalo startati sa 1. augustom.\n“Tada bi svi išli na kolektivne godišnje odmore, faktički parlamentarci, članovi Vijeća ministara, tako da je august svakakako bio mjesec vakuma u radu. Pomjerili su to za sedam dana, tako da će vjerovatno taktizirati da vide mogu li šta dobiti u narednih 40 dana, a onda će se u septembru sve nastaviti. Koje je to pravo ugroženo srpskim predstavnicima? Pravo da negiraju genocid, pravo da slave ratne zločince, pravo na jedan aparthejd koji živimo u RS. U RS imamo 20 posto nesrba, a samo je tri posto na rukovodećim funkcijama. U RS je Bošnjacima zabranjen Bosanski jezik, u RS se osveštavaju, dakle imaju srpske slave pravoslavne, državne institucije, škole. Oni misle da su ugroženi?”, pita Izetbegović.\nDodao je da posljednjom Inzkovom odlukom ne samo da neće negirati genocid, ne samo da neće slaviti zločince, nego će sve ovo što sam nabrojao, cijeli ovaj katalog polako odustati od toga.\nPodsjećamo, nakon današnjeg sastanka predsjednika parlamentarnih stranaka sa sjedištem u Republici Srpskoj povodom odluke Valentina Inzka da nametne dopunu Zakona u vezi sa zabranom i kažnjavanjem negiranja genocida doneseno je pet zaključaka među kojima je i onaj o bojkotu srpskih predstavnika u radu institucija BiH.\nPrevious Za odbranu Vučićevog ugleda najviše estradnih zvezda i funkcionera\nNext FLORENCE HARTMANN O INZKOVOM POTEZU: “Instrument da se zaustavi strateško negiranje genocida” (VIDEO)


Nemačka zajednica u Somboru spremna da lobira › Made-in-Germany.rs\nNemačka zajednica u Somboru spremna da lobira\nPredstavnici Nacionalnog saveta nemačke nacionalne manjine i grad Sombor potpisali su Sporazum o saradnji, koji je usmeren na dodatno unapređenje dobrih odnosa, ali i na privlačenje investitora u ovaj grad.\n– Potpisivanjem ovog ugovora Grad je dobio značajnu i jaku lobi grupu prema nemačkoj i austrijskoj državi, pa i prema investicijama koje očekujemo odatle. Potpisivanje predstavlja formalizovanje već postojeće dobre saradnje, a postojanje jednog takvog sporazuma značajno je za dalje unapređenje odnosa Nacionalnog saveta i Gradske uprave – istakao je gradonačelnik Sombora Saša Todorović.\nKako je objavljeno na gradskom sajtu, predsednik Izvršnog odbora Nacionalnog saveta nemačke nacionalne manjine Anton Bek je nakon potpisivanja sporazuma naglasio da je Nacionalni savet nemačke nacionalne manjine izuzetno zadovoljan i dosadašnjom saradnjom sa gradom Somborom. Po njegovim rečima ovo je nastavak te saradnje koja će puno doprineti boljitku nemačke nacionalne zajednice, a doneće puno toga i gradu Somboru.\nOvim dokumentom predviđeno je unapređenje saradnje i multikulturalnosti, privlačenje investicija, organizovanjem edukativnih, kulturnih i promotivnih aktivnosti u zemlji i inostranstvu…\nNemačka vojska spremna za intervenciju u Siriji\nPKS osniva Poslovni savet za dijasporu\nU Beogradu osnovana Adidas Runners zajednica\nNova fabrika „EBM Papst“ u Somboru\nOd MiG na 30/08/2015 / AKTUELNO / Ostavite komentar\nKarneval brodova danas na Savskom pristaništu\nMinistarstvo kažnjeno zbog ugovora za "Železaru"


Osnivaè Majkrosofta, pozvao je bogate zemlje da ulože milijarde dolara u razvoj vakcina kako bismo se mogli pripremiti za sledeæu globalnu epidemiju.\nGejts je kazao da iako su delta i omikron varijante kovida 19 neke od najzaraznijih virusa do sada, ovaj bi mogao biti sa mnogom veæom stopom smrtnosti, piše Finacial Times, a prenosi "Blic".\nFondacoja “Bill & Melinda Gates” i britanski “Wellcome Trust” donirali su 300 miliona dolara Koaliciji za inovacije u pripremi za epidemiju (CEPI), koja je pomogla pri formiranju programa Covax koji obezbjeðuje vakcine zemljama s niskim i srednjim dohotkom, piše Index.\nOrganizacija nastoji prikupiti 3,5 milijardi dolara kako bi se moglo smanjiti razdoblje dobijanja nove vakcine na samo 100 dana. Gejts je kazao da su svetski prioriteti “èudni” te da se danas filantropi i bogate vlade moraju ukljuèiti u rešavanje problema nejednake raspodele vakcina.\n"Kada je reè o trošenju milijardi za spasavanje triliona u smislu ekonomske štete i desetina miliona života, rekao bih da se radi o prilièno dobroj polisi osiguranja, rekao je Gejts, napominjuæi kako bi takav naizgled ogroman napor, èak i u ekonomskom smislu, spreèio mnogo goru štetu", rekao je on.\nGejts je rekao da su dva velika donatora razvoja vakcine tokom pandemije kovida 19, CEPI i amerièka vlada, bili “hrabri” jer su uložili u razvoj potencijalnih vakcina.\n"Ostatku sveta koji sebi ne može priuštiti takva ulaganja treba neko na njihovoj strani.#\nProfesorica Šeri Gagandip Kang, èlanica odbora CEPI-ja i virolog na Christian Medical Collegeu u Veloreu u Indiji, rekla je da bi trebalo da oèekujemo da æe zemlje svoje nacionalne interese staviti na prvo mesto, prenosi Bankar.me.


Dačić: Azilante moramo prihvatiti | Autonomija\nDačić: Azilante moramo prihvatiti\nIvica Dačić poručio da nije dužnost policije da obezbeđuje smeštaj za azilante, već da odlučuje o njihovim zahtevima za azil u Srbiji.\nMinistar policije Ivica Dačić kaže da Srbija nije navikla na problem azilanata, pošto do sada nije bio slučaj da bilo ko traži azil u Srbiji.\n„Sada vidimo kako izgleda kada naši azilanti odlaze u Evropu i kada Evropljani imaju problema sa njima. Onaj ko traži azil, njega moramo prihvatiti i on je slobodan čovek dok god traje procedura odlučivanja o njihovom zahtevu“, rekao je Dačić.\nOn je naveo da u Srbiji ima između dve i tri hiljade azilanata, od čega je u Banji Koviljači hiljadu, i dodao da u zemlji ima i oko 5.000 ilegalnih imigranata. Ocenio je da dva postojeća prihvatilišta nisu dovoljna.\n„Ne možete azilante da držite u zatvoru, niti možemo da pravimo koncentracione logore za njih. Zar policija mora da nađe gde da spavaju, valjda još neki državni organ radi nešto u ovoj zemlji?“, rekao je on.


Kompanija Atos organizovaće tokom narednih mesec dana specijalizovane radionice iz oblasti savremenih trendova u digitalnim komunikacijama i njihovoj primeni u poslovnom okruženju. U okviru četiri tematske radionice "Future workplace", stručnjaci će predstaviti najnovije trendove i ekspertska rešenja iz različitih oblasti savremenog poslovanja kompanije.\nU okviru četiri tematske radionice "Future workplace", stručnjaci će predstaviti najnovije trendove i ekspertska rešenja iz različitih oblasti savremenog poslovanja kompanije. Prva radionica koja će biti održana sutra ima za temu Working anywhere anytime, kao koncepta budućeg poslovanja kroz primenu najsavremenijih tehnologija koje omogućavaju rad bilo gde i bilo kada.\nZainteresovani će imati priliku da unaprede svoja znanja u segmentu IT rešenja i saznaju najnovije vesti iz sveta digitalnih komunikacija. Takođe, jedna od tema će biti i unapređenje prodaje poboljšanjem kvaliteta korisničkih iskustava korišćenjem digitalnih alata komunikacije. Predavači će na radionicama predstaviti načine na koje efikasno upravljanje mobilnim telefonima, tablet i laptop računarima može da utiče na podizanje produktivnosti i bolje rezultate celokupne poslovne organizacije.\nradionice, atos, digitalne komunikacije, future workplace


Urađen projekat tunela ispod Kadinjače - Ozonpress :: internet portal\nTag: Kadinjača, projekat, tunel, Užice\nInstitut za puteve iz Beograda predstavio je odbornicima u Užicu i Bajinoj Bašti projekat tunela ispod Kadinjače dužine oko 1.300 metara, koji će u budućnosti skratiti deonicu između dva grada za oko šest kilometara.\nIzgradnjom tunela saobraćaj će se izmestiti sa najkritičnije deonice koja je zimi najčešće zatvorena za saobraćaj kamiona, a poznata je po mnogobrojnim „lakat“ krivinama i smanjenoj bezbednosti.\nZnačaj izgradnje tunela ispod Kadinjače je veliki, osim prohodnosti u svim vremenskim uslovima za automobile i kamione sa prikolicom, biće omogućeno i nesmetano funkcionisanje vozila Hitne pomoći, a putovanje od Bajine Bašte do Užica biće kraće za oko 15 minuta.\nProjektovanje najvažnijeg infrastrukturnog objekta u užičkom kraju podrazumevalo je i osmišnjavanje pristupnih saobraćajnica, trajalo je šest godina, a koštalo je oko 500.000 evra.\n– Sada su ispunjeni uslovi za dobijanje saglasnosti Državne revizione komisije na Idejni projekat i Plan detaljne regulacije. U naredna tri meseca trajaće rok da pomenuto telo izda saglasnost koja prethodi eksproprijaciji dela zemljišta – naglasio je Ivan Marković, koordinator projekta – To otvara mogućnost da Vlada Srbije sledeće godine potpiše ugovor o izgradnji tunela i pristupnih saobraćajnica.\nNovac za projektovanje tunela obezbeđen je iz donacije, a skupa realizacija će sačekati kompletiranje dokumentacije i najavljenu eksproprijaciju zemljišta. Podsetimo, Ministarstvo građevine, infrastrukture i saobraćaja je najavilo da će do 2020. trajati pronalaženje načina finansiranja skupih radova.\n"niko bitan" 04/05/2019 u 13:33 Odgovorite\nA od Čačka do Guce ce se i dalje putovati sat vremena. 60-set godina se odrzava sabor da su svake godine pravili po dvesta metara puta napravili bi autoput.Nije imao ko da „krka“ i da uziva pod šatrama.\nTry 05/05/2019 u 19:51 Odgovorite\nMa svako selo će imati auto-put.\nCvrle 06/05/2019 u 12:43 Odgovorite\nNadam se da je visina tunela ok da nebude kao od Preljine prema Ljigu da se grebe asvalt zbog male visine tunela


Stevo Karapandža u TUŠ-u – Trgovinsko-ugostiteljska škola Leskovac\nStevo Karapandža u TUŠ-u\nOctober 10, 2018 Trgovinsko-ugostiteljska škola Leskovac\nČuveni majstor kulinarstva Stevo Karapandža i predsednik Svetske kuvarske asocijacija Istok Legat posetili su Trgovinsko-ugostiteljsku školu. Tom prilikom su učenici i nastavnici škole prezentovali deo svojih radova i potrudili se da uvaženim gostima pripreme mnoge tradicionalne specijalitete, ali i da pokažu da prate savremene trendove u kulinarstvu i ugostiteljstvu.\nPovod posete školi je najava buduće saradnje tokom koje će se realizovati brojne aktivnosti i radionice za učenike na kojima će imati priliku da nauče male tajne velikih majstora kuhinje od jednog od najpoznatijih kuvara sa Balkana.\nVESTIStevo Karapandža u TUŠ-u\nNEDELJA ŠTEDNJE U NARODNOJ BANCI SRBIJE\nSajt vam nudi mogućnost da se uključite u e-učenje u školskim programima Stručne gimnazije za turizam „Nikola Vapcarov ” iz Ćustendila i Trgovinsko-ugostiteljske škole iz Leskovca . Elektronske lekcije pripremaju i testove obavljaju visoko kvalifikovani nastavnici ovih stručnih škola . Modul ” Obrazovanje ” je organizovan u dva dela – PGT ” N.Vaptzarov ” Ćustendil i Trgovinsko-ugostiteljska škola – Leskovac , na bugarskom i srpskom jeziku . Cilj je da se razmene inovacije i kreativnost, kao i da se postigne visok kvalitet i nivo obrazovanja i da se obrazovanje učini dostupnim svima, bez vremenskih i prostornih ograničenja.\nTAKMIČENJA UČENIKA U PRIPREMI JELA SA ROŠTILJA I PREZENTACIJI TURISTIČKOG ARANŽMANA\nTAKMIČENJE MAJSTORA ROŠTILJA\nUpis za školsku 2019/2020. godinu\nSTUDIJSKO PUTOVANJE – SLOVENIJA I ITALIJA


Nastavljen dijalog u Briselu, Vučić očekuje dogovor o ZSO | KoSSev\nNastavljen dijalog u Briselu, Vučić očekuje dogovor o ZSO\nSreda 27. januar 2016, 20:10\nU Briselu nastavljen dijalog Beograda i Prištine na najvišem nivou. Delegacije predvode premijer Srbije Aleksandar Vučić i kosovski premijer Isa Mustafa. U razgovorima posreduje visoka predstavnica EU za spoljnu politiku i bezbednost Federika Mogerini, koja je najpre odvojeno razgovarala sa Vučićem i Mustafom. Razgovaramo kako da otkočimo formiranje ZSO, kaže Vučić za RTS i ističe da razgovori nisu laki, ali da očekuje dogovor.\nPremijer Aleksandar Vučić je, gostujući u Dnevniku RTS-a, u pauzi trojnog razgovora u Briselu, rekao da će razgovori potrajati, da oni nisu laki, ali da su korisni.\n"Šta god da uradimo večeras značilo bi da smo otkočili proces i ja se nadam da će se to dogoditi," rekao je Vučić.\nVučić je istakao da srpska strana ne želi da odustane od dogovorenog u Briselu.\n"Razgovaramo pre svega o tome kako da otkočimo rad na formiranju Zajednice srpskih opština, što je ključna tema, jer to čini šest od 15 tačaka Briselskog sporazuma," rekao je Vučić.\nIstakao je da se srpska strana drži svojih principa i onoga što je dogovoreno, a ne onoga što je odlučio takozvani kosovski Ustavni sud.\n"Za nas je od ključnog značaja da se krene u fazu izrade Statuta i svega što je potrebno da se formira Zajednica srpskih opština, koja treba ne samo da objedini, već da garantuje prava našem narodu," rekao je Vučić i dodao da bi Srbi na Kosmetu kolektivno ostvarili veća prava, nego što danas imaju.\nKako kaže, do sada se razgovaralo o primeni sporazuma potpisanog 2011. godine o univerzitetskim diplomama, kao i o sporazumu o slobodi kretanja.\n"Gledamo što više da izvučemo za naš narod," naglasio je Premijer.\nIstakao je i da će izbori za Narodnu skupštinu Republike Srbije biti održani na celoj teritoriji Republike Srbije.\n"To nije plod dogovora, ali je, čini mi se, jedan stav koji je razuman i mislim da niko u ovom trenutku ne želi da tome protivureči," kaže Vučić, ističući da je dobra vest to što će se time sačuvati stabilnost i što će ljudi moći da izraze svoju volju.\nPremijer naglašava da je dobro što je srpska delegacija razgovarala sa albanskom stranom.\n"Naš posao je da gradimo drugačije društvo na celom Balkanu," rekao je Vučić i dodao da je zadatak i da sami sebe drugačije izgradimo na evropskom putu.\n"Naša obaveza i posao je da nikoga ne lažemo. Nemam mnogo lepih poruka, borimo se za naš narod," ističe Premijer.\nRazgovori visoke predstavnica Evropske unije Federika Mogerini sa dvojicom premijera počeo je u 17.30 u zgradi Evropske službe za spoljne poslove. Mogerinijeva se prethodno odvojeno sastala, najpre sa Mustafom i prištinskom delegacijom, a zatim i sa Vučićem, koji predvodi srpsku delegaciju.\nGlavna tema razgovora Beograda i Prištine na najvišem nivou je primena sporazuma o Zajednici srpskih opština (ZSO).\nPrema najavama zvaničnika iz Beograda i Prištine, osim primene sporazuma o ZSO, današnja tema su i opšta politička klima, vladavina prava i presuda Oliveru Ivanoviću, registarske tablice, avio-saobraćaj.\nPortparolka šefice evropske diplomatije Maja Kocijančič je, uoči nastavka dijaloga, rekla da su na dnevnom redu otvorena pitanja Beograda, ali i prištinske strane.\nPoručila je da je nastavak dijaloga važan za obe strane i da je važno da se dođe do napretka u implementaciji postignutih sporazuma.\nPremijer Vučić je ranije rekao da će tema razgovora biti ono što je dogovoreno avgusta prošle godine, ali nije želeo da procenjuje ishod.\nUprkos izjavama kosovskog premijera da neće prisustvovati sastanku zbog izostanka pozitivne preporuke Evropske komisije za liberalizaciju viza za Kosovo, Mustafa je prihvatio poziv za današnje učešće u dijalogu zbog, kako su preneli albanski mediji, usvajanja SSP-a u Evropskom parlamentu i posete pomoćnika američkog državnog sekretara za evropska i evroazijska pitanja, Hojta Brajana Jia.\nMustafa je, uoči današnjeg nastavka dijaloga, za Radio-televiziju Vojvodine rekao da će Briselski sporazum o formiranju ZSO biti primenjen, ali i da će Priština insistirati na ukidanju paralelnih struktura.\nDirektor Kancelarije za Kosovo i Metohiju, Marko Đurić, rekao je da je Srbija mnogo učinila u normalizaciji odnosa sa Prištinom, ali da Beograd očekuje teške razgovore u Briselu.


Nakon “Signala” trinaestoro uhapšenih - juGmedia\nKomentari su isključeni na Nakon “Signala” trinaestoro uhapšenih\nNakon višemesečne istrage usmerene na otkrivanje krivičnih dela u vezi sa krijumčarenjem ljudi u policijskoj akciji „Signal“ koja je juče sprovedena na teritoriji čitave Srbije , uhapšena je trinaestočlana organizovana kriminalna grupa.\nOni se sumnjiče da su od februara do aprila ove godine omogućili ilegalno prebacivanje za više od 100 ilegalnih migranata iz pravca Makedonije u Republiku Srbiju, njihov nedozvoljen smeštaj na teritoriji Miratovca, a kasnije i nedozvoljen tranzit do Beograda u cilju njihovog daljeg ilegalnog prebacivanja ka zemljama Evropske unije.\nNa taj način, kako se sumnja, članovi organizovane kriminalne grupe uzimali su od 110 do 140 evra po osobi.\nPočeli Dečji dani\nPolicija i Više javno tužilaštvo u Nišu još se nisu oglasili zvaničnim saopštenjem povodom jutrošnjeg hapšenja više lica u tom gradu, ali je prema nezvaničnim informacijama slobode je lišen Boban Džunić bivši predsednik opštine Palilula i doskorašnji…\nKURŠUMLIJA - Turističko preduzeće "Planinka" gostima koji borave ove zime u Prolom banji obezbedilo je besplatno lečenje. U period od 15. novembra do 29 decembra, svim gostima obezbeđeno je besplatno banjsko lečenje. (više…)\nMeštani prokupačkog sela Beloljin danima žive u strahu, jer su se za dvadesetak dana desile tri krađe i obijene su tri kuće. Kako tvrde meštani, ovo se nikada ranije nije dešavalo, a sezonu krađa otvorilo je razbojništvo, odnosno upad u prodavnicu nekoliko…


Migrant osumnjičen za ubistvo Sarajlije Jasmina Berovića izručen je danas BiH – PressMedia.ba\nMigrant osumnjičen za ubistvo Sarajlije Jasmina Berovića izručen je danas BiH\nMigrant iz Maroka koji je uhapšen u Srbiji i dovodi se u vezu da je učestvovao u ubistvu Jasmina Berovića u sarajevskom naselju Otes, izručen je danas BiH, piše “Avaz”.\nU 12:00, na Graničnom prijelazu Rača, u postupku ekstradicije, policijski službenici Granične policije su od ovlaštenih službenih osoba MUP-a Republike Srbije, preuzeli državljanina Maroka S.E.D, koji je prethodno lišen slobode u Republici Srbiji. Lišenje slobode navedene osobe je izvršeno po međunarodnoj tjeralici koja je za istim bila raspisana na osnovu naredbe Kantonalnog suda u Sarajevu, a radi kaznenog gonjenja zbog kaznenog djela ”Ubojstvo” iz članka 166. stavka (1), a u vezi sa člankom 28. Kaznenog zakona Federacije BiH. Odmah po preuzimanju, policijski službenici GPBiH su spomenutu osobu predali u daljnju nadležnost službenicima Sudske policije Federacije BiH – rekla nam je Franka Vican, glasnogovornica Granične policije BiH.\nOsumnjičeni je tada lociran i uhapšen u hostelu u Beogradu, gdje se skrivao u, kako se pretpostavlja, namjeri da pobjegne u neku od zemalja u regionu, saopštio je tada MUP Srbije\nTagovi: BiH Izručenje Migrant


Svaki duel u našoj ligi je izuzetan! - Meridianbet Vesti\nLiga Izuzetnih Kvota Author:\tKladionica Meridian - 05/04/2016\nSvaki duel u našoj ligi je izuzetan!\nLiga izuzetnih kvota je spremila novu ponudu odličnih koeficijenata koje je veoma teško odbiti, a na meniju se nalazi preko dvadeset fudbalskih mečeva iz četrnaest liga i takmičenja. Među onim najatraktivnijim se nalaze Liga šampiona i Liga Evrope, a kao sjajna podrška tu su po pet mečeva engleskog Čempionšipa i Kopa Libertadores.\nUtakmica o kojoj se možda i najviše pričalo posle obavljenog žreba za četvrtfinale Lige šampiona je duel PSŽ – Mančester Siti, posebno zbog buma koja su ova dva kluba doživela u poslednjoj deceniji zahvaljući ulaganjima vlasnika sa Bliskog istoka. Oba tima su počela da osvajaju trofeje u čemu je uspešniji bio aktuelni šampion Francuske, jednim delom zahvaljujući i tome što se Mančester Siti ipak nalazi okružen mnogo jačim konkurentima.\nParižanima je ubrzo postalo ”tesno” u Francuskoj gde su ove sezone po četvrti uzastopni put postali prvaci države i to bezmalo na polovini prvenstva, pa su kao primarni cilj kluba za ovu sezonu postavili ostvarenje adekvatnog uspeha u Evropi. Sličnu temu su razradili i u Mančester Sitiju, gde takođe misle da je vreme da se uspesi na domaćoj sceni nadograde onima na starom kontinentu gde ”građani” nisu ništa posebno do sada ostvarili.\nJedni prethodni okršaj ova dva tima se dogodio krajem 2008-me godine u grupnoj fazi UEFA kupa kada je utakmica na Etihadu okončana bez pogodaka. To je ujedno bio i jedini prethodni takmičarski okršaj Mančester Sitija sa nekom francuskom ekipom.\nJedan od ključnih susreta u engleskom Čempionšipu čiji ishod može da ima veliki uticaj na timove sa ambicijama vezanim za promociju u Premijer ligu, igra se na Prajd Parku gde Derbi dočekuje Hal. Domaći sastav je u nešto nepovoljnijem položaju, budući da ima pet bodova manje i jednu utakmicu više od svog rivala, pa bi se moglo reći da mu je u ovom meču potrebno da osvoji ceo plen. ”Ovnovi” pritom moraju da imaju i ”oči na leđima” jer ih u stopu prati Kardif koji se nada da bi mogao da se probije na jedno od mesta koja vode u plej-of.\nHal još nije odustao od direktnog plasmana, ali bi se nalazio u mnogo boljoj situaciji da nije više od mesec dana bio bez pobede u ligi. Lošu seriju je prekinuo proteklog vikenda kada je potukao Bristol sa 4:0, pa se menadžer Stiv Brus nada da bi njegovi ”tigrovi” i na Prajd Parku mogli da pruže odličnu igru i održe priključak sa Midlsbroom i Barnlijem.\nNajuspešniji klub u istoriji Lige Evrope, odnosno nekadašnjeg UEFA kupa je Sevilja koja brani ne jednu, nego dve uzastopne titule (od četiri ukupno) i to protiv još jednog slavnog španskog kluba Atletika iz Bilbaoa! Ovaj duel četvrtfinala Lige Evrope je uz par koji čine Dortmund i Liverpul, najatraktivniji susret u ovom takmičenju, koje čeka i još jedan okršaj u Primeri do kraja sezone. Prvo što pada na um kada se pogleda dosadašnji bilans starih rivala iz prvenstava Španije je da nas očekuju veoma izjednačeni i neizvesni mečevi. Do prvog evropskog okršaja ovih protivnika je došlo posle čak 158 duela na domaćoj sceni u kojima je ekipa iz Andaluzije bolja za jednu pobedu od Baskijaca (64:63). Januarski okršaj je pripao Sevilji koja je trijumfovala sa 2:0 golovima Kevina Gameira.\nU polufinalu kupa Danske se po propozicijama igraju dve utakmice, što donekle izjednačava šanse u korist autsajdera. U duelu FC Kopenhagena i Brondbija favorit je tim iz glavnog grada Danske koji istovremeno i brani trofej osvojen prošle godine. Rivali spadaju u dva od tri nauspešnija kluba u istoriji ovog takmičenja sa po šest osvojenih trofeja, a najbolji je Arhus sa 9.\nTags:Čempionšip, duel, kup, Liga Evrope, Liga izuzetnih kvota, Liga šampiona, Mančester Siti, PSŽ, takmičenje, UEFA, utakmica\nLiga šampiona – Najava četvrtfinalnih duela\nMZT cilja na titulu u makedonskom šampionatu


Muzej Stare Hercegovine: Riječi slavnih predaka svjedoče o srpskom biću Crne Gore i pozivaju na srpsko jedinstvo | Foča24 | informativni portal\nRiječi velikih predaka sabrane u izložbu „Tako su govorili naši preci“ Srpskog nacinalnog savjeta Crne Gore svjedok su srpskog bića Crne Gore i najbolja odbrana od onih koji krivotvore zavjetne misli i djela ovih velikana, istaknuto je na otvaranju ove izložbe u fočanskom Muzeju Stare Hercegovine.\nIzložbu čine panoi sa citatima i fotografijama slavnih srpskih vladara, svetitelja, vjerskih poglavara, vojvoda, pjesnika, umjetnika sa prostora današnje Crne Gore.\nRiječi velikana, preuzete iz istorijskih arhiva, potvrđuju da su na prostoru Crne Gore još od vremena prije Nemanjića, za vrijeme Nemanjića i nakon propasti srpskog carstva i pada pod tursko ropstvo, živjeli Srbi i i tim prostorom upravljali srpski vladari.\nIz izložbe se može vidjeti da crnogorske vladike, i prije Petra Drugog Petrovića Njegoša, nazivaju sebe srpskim arhijerejima i vojevodičima srpske zemlje, u kojima „srbsko srce kuca i srbska krvca vrije“, a narod u Crnoj Gori srpskim nacionom.\nBrojni su i citati Petra Drugog Petrovića Njegoša, koji je posebno baštinio nacionalna osjećanja, između ostalog tu su i njegovi stihovi „Srpski pišem i zborim, svakom gromko govorim, narodnost mi srbinska, um i duša slavjanska“, kao i crnogorskog kralja Nikole, koji je sebe nazivao vladarem jedne od srpskih zemalja i svoj život posvetio ujedinjenju srpstva.\nMomčilo Vuksanović, predsjednik Srpskog nacionalnog savjeta, kaže da je izložba njihov doprinos očekivanom popisu stanovništva u Crnoj Gori, te da njome nastoje da, pozivajući se na istorijsku istinu, pokažu da je srpski potencijal u toj zemlji veliki i veoma jak i ujedno demantuju, kako je istakao, falsifikate bivše vlasti koja je pokušavala da asimiluje srpski narod u nacionalne Crnogorce, da bi ostvarila nadpolovičnu većinu.\nOn je izarazio nadu da će parlamentarna većina uspjeti da organizuje popis u sljedećeoj godini.\nIzložba je prikazana u više gradova Crne Gore i Srbije, u Temišvaru u Rumuniji, a u Srpskoj su je prije Fočaka vidjeli i Banjalučani.\nPutujući izložbom kroz zemlje u kojima žive Srbi, Srpski nacionalni savjet daje doprinos očuvanju zajedničke kulture.\n„Kroz ovakve projekte kulture želimo da pokažemo da možemo da prevaziđemo vještački postavljene granice između jednog naroda. Jer ako ne možemo da živimo u jednoj državi, možemo da živimo u jednoj kulturi. To je nešto što nam da je veliku nadu da ćemo se mi u Crnoj Gori osloboditi ovog velikog pritiska, koji je jednostavno u proteklom vremenu bio nepodnošljiv“, kaže Vuksanović.\nOn je napomenuo da borba za očuvanje identiteta ne zavisi samo od državnih institucija, već od samog naroda, koliko će on biti jedinstven i povezan sa sunarodnicima u Srbiji i Srpskoj, u regionu i dijaspori, a Savjet upravo to radi.\nVuksanović navodi da su na izložbi zastupljeni citati slavnih predaka, od Svetog Jovana Vladimira, preko Stefana Nemanje, Svetog Save, do blaženopočivšeg mitropolita Amfilohija.\n„Možda nigdje nije bilo na tako malom prostoru kao što je Crna Gora takvih misli i takvih dokumenata koje su nam ostavili naši preci. To je nešto što nam daje snagu i argumentovano potire sve ono na šta se pozivala separatistička vlast u Crnoj Gori. Nadam se da ćemo kroz ove aktivnosti koje nedvosmisleno potiru sve ono što je izmišljeno, što je faslifikat u istoriji Crne Gore, uspjeti da na prvom sljedećem popisu pokažemo da je i srpski jezik i pripadnost srpskom narodu nešto što je dominantno u Crnoj Gori i da će onda početi polako oporavak tradicije i kulture“, vjeruje Vuksanović.\nOn je podsjetio na riječi blaženopočivšeg patrijarha Irineja, da je tadašnji odnos prema Srbima u Crnoj Gori gotovo kao u fašističkoj Hrvatskoj, što je izazvalao veliki revolt tadašnje vlasti, ali da je patrijarh odlično poznavao prilike i imao je hrabrosti to da kaže.\n„U ovom trenutku ne možemo reći da je pozicija srpskog naroda tako drastično loša, malo je relaksirana, ali još nema te slobode, još nema te ravnopravnosti srpskog naroda u odnosu na druge nacionalne zajednice. Srbi u Crnoj Gori ne traže ama baš nikakvu dominaciju, već samo ravnopravnost i mogućnost da čuvaju svoju kulturu i svoj identitet zajedno sa sunarodnicima u regionu“, navodi Vuksanović.\nOn je dodao da je jedina koncepcija Srba zajedništvo, ne na štetu bilo koga, nego na korist i napredak srpskog naroda na najširem prostoru.\n„Želimo samo miran i slobodan život srpskog naroda ma gdje on živio“, poručio je Vuksanović.\nOtvaranju izložbe prisustvovao je i profesor Bogoslovskog fakulteta u Foči Darko Đogo, koji je aktivnim učešćem i besjedama na litijama dao važan doprinos borbi Srba u Crnoj Gori za svetinje i očuvanje identiteta.\nĐogo kaže da su Srbi nažalost došli u priliku da na neke najelemenatrnije stvari, koje su neoborive i zapisane u istoriji, moraju da podsjećaju s jedne strane druge, koji osporavaju i zaboravili su zajedničke pretke, a u izvjesnom smislu i sami sebe na to da je srpstvo u Crnoj Gori ne nešto što je pridodato kao neka vrsta naknadnog začina, nego nešto što jeste suština istorijskog trajanja i bića Crne Gore.\nZa ljude iz Srpskog nacionalnog savjeta istakao je da nastoje da, izvan trenutnih političkih kombinatorika i prilika koje nisu nikad naročito lijepe, koje su uglavnom teške, a ponekad podnošljive, kroz dvije decenije marginalizovanja i progona srpskog identiteta u Crnoj Gori, budu ti koji će podsjećati Srbe da priča nije gotova i da će srpstvo opstati i ostati.\n„S druge strane podsjećaju i one druge, koji možda ne žele da se sjete sopstvenog porijekla i sopstvenog identiteta, da se od porijekla i identiteta ne može pobjeći. Ova izložba, njihova izdanja, sjajna i velika, su trajni garant da će srpska priča nastaviti da kazuje, ne samo u Crnoj Gori, da nas sve podsjeća, kada govorimo o otadžbini, da nemamo nikakvog prava da Crnu Goru izdvojimo iz tog pojma“, istakao je Đogo.\nOn je za izložbu rekao da je nastavak njegoševske perspektive poimanja srpskog jedinstva u godini u kojoj srpski narod slavi 170 godina od upokojenja velikog vladike, i da izložba podsjeća da je Njegoš u isto vrijeme plod i korijen neugasivog srpstva Crne Gore.\nZa dalju borbu Srba u Crnoj Gori da očuvaju svoj identitet, Đogo smatra da neće biti laka ni jednostavna.\n„Mi smo kao narod, generalno gledano, skloni da smatramo da postoje konačne pobjede i završeni zadaci. Sve što je vrijedno u životu zahtijeva neprekidnu žrtvu i one Njegoševe riječi o tome da se bez muke pjesma ne ispjeva i sablja ne iskova, to je nešto što će nastaviti da bude naša sudbina, ne samo u Crnoj Gori. Nikad ne treba da zaboravimo da je konačna sudbina i konačni smisao srpskog naroda zajednički i nikakav drugačiji“, poručio je Đogo.\nVršilac dužnosti direktora Muzeja Stare Hercegovine Branka Kovačević izrazila je zadovoljstvo početkom saradnje sa Srpskim nacionalnim savjetom iz Crne Gore.\n„Izložba je nastala nakon veličanstvenih litija u Crnoj Gori, koje su oživjele srpski duh, a koji se vidi u izrekama naših predaka, najvećih među nama, koji su stvarali našu istoriju. Mudre misli ovih velikana o Srbima, njhovom porijeklu i identitetu traju dugo i danas su veoma važne zato što su to poruke jedinstva, ljubavi, odanosti, zajedništva, što je održalo, ne samo naš srpski narod, nego i mnoge druge narode u velikim iskušenjima“, rekla je Kovačevićeva.\nOna je istakla da izložba poručuje da su za opstanak jednog naroda veoma važni sloga i jedinstvo i da je važno ne zaboravljati prošlost i pretke.\n„Poruka izložbe je jasna- da nam srpstvo niko ne može oduzeti, a naš zadatak je da njegujemo srpstvo, čuvamo ga i jačamo“, dodala je Kovačevićeva.\nIzložba je otvorena do 23. decembra, a iz Muzeja su naveli da će nastojati da u saradnji sa srednjim i osnovnim školama organizuju posjete učenika.\nNakon Foče, izložba putuje u Trebinje.


Skupština Vojvodine usvojila izmene izbornih pravila | Autonomija\nSkupština Vojvodine usvojila izmene izbornih pravila\nZa glasali LSV i opozicija, protiv DS i SVM\nSkupština Vojvodine usvojila je danas izmene izbornih pravila glasovima poslanika vladajuće Lige socijaldemokrata Vojvodine (LSV) i opozicionih poslanika, dok su poslanici koalicionih partnera LSV iz redova Demokratske stranke (DS) i Saveza vojvođanskih Mađara (SVM) bili protiv tih izmena.\nIzbori za Skupštinu Vojvodine ubuduće će biti organizovani po čistom proporcionalnom sistemu. Do sada je na snazi bio kombinovani izborni sistem, tako da se 60 poslanika biralo po proporcionalnom a 60 po dvokružnom većinskom sistemu.\nSkupština Vojvodine odbacila je inicijativu predsednika Skupštine Vojvodine Ištvana Pastora da se današnja rasprava odloži za mesec dana.\nPastor je rekao da je predložio da se rasprava o izmeni izbornih pravila odloži za 30 dana a da se to vreme iskoristi za dodatne političke konsultacije, ali i za konsultacije sa strukom.\nBranislav Bogaroški, šef poslaničke grupe Lige socijaldemokrata Vojvodine (LSV), koja je inicirala izmene izbornih pravila, rekao je da je Pastorov predlog odbijen jer je LSV sedam meseci insistirala na razgovorima o izmeni izbornog sistema, ali se koalicioni partneri tome nisu odazvali\n“Sistem koji predlažemo nije savršen, jer savršen izborni sistem ne postoji. Ali, dosadašnji sistem je bio nepravedan”, rekao je Bogaroški.\nIštvan Pastor je rekao da SVM ne podržava inicijativu LSV, jer će na taj način više od million građana Vojvodine praktično ostati bez svoga predstavnika u pokrajinskom parlamentu, kao što veliki broj građana Srbije stalno ostaje bez predstavnika u Skupštini Srbije.\nPrema njegovim rečima, SVM bi imao koristi od izmene izbornog sistema, pošto bi osvojio 15 umesto sadašnjih sedam mandata, ali ipak neće podržati izmene, jer su one “nepravedne”.\nŠef poslaničke grupe DS Borislav Novaković oštro je kritikovao izmenu izbornih pravila a njene inicijatore optužio za “strančarenje”.\n“Ovo je način da se uspostavi stranačka oligarhija i da male uske grupe u vrhu stranke odlučuju ko će biti poslanici. U toj situaciji su poslanici samo glasačke mašine”, ocenio je Novaković.\nOn je predložio da se Vojvodina podeli u 120 izbornih jedinica i da se glasa na osnovu imena kandidata za poslanike, a ne na osnovu političkih partija, ali je Skupština Vojvodine odbacila taj predlog.


Za visokog štopera najveće interesovanje pokazao je prvak Rusije Spartak iz Moskve, ozbiljan u nameri da ga angažuje je i Benevento, kao i Kjevo i Sasuolo.\n"Maksimovića žele mnogi klubovi, ali čini mi se da je najbliži Spartaku", rekao je Gvintoli za "Arenanapoli".\nNa Apeninima se pisalo da je Spartak spreman da u Napulj pošalje ponudu od 14 miliona evra za transfer, a Maksimoviću platu od dva miliona.\nBivši fudbaler užičke Slobode i Crvene zvezde, kojeg je Napoli platio 29 miliona evra Torinu leta 2016, ove sezone odigrao je samo dva meča u Seriji A, ukupno 95 minuta.\nZa reprezentaciju Srbije nastupio je 19 puta i bio deo tima koji je izborio mesto na Mundijalu u Rusiji.


organizovani kriminal - Dnevni list Danas\nPočetna » organizovani kriminal\nManje od jedan odsto OCD u regionu se bori protiv kriminala i korupcije\nManje od jedan odsto organizacija civilnog društva (OCD) na Zapadnom Balkanu bavi se borbom protiv organizovanog kriminala ili korupcije, koje su neke od najozbiljnijih pretnji za region, pokazuje novi izveštaj Globalne inicijative protiv transnacionalnog organizovanog kriminala (GI-TOC).\nŽelim u ime Vlade Srbije da vam obećam da u borbi protiv kriminala i korucije neće biti zaštićenih, nećemo dozvoliti da nam kriminalne strukture, podstakute stranim faktorom i pomagačima iz okruženja, sruše državu i ubiju predsednika, izjavila je večeras ministarka pravde Maja Popović.\nPiše: B. C. 6. 3. 2021.\nPiše: Danas Online 28. 2. 2021.\nPre 20 godina, na ulicama Beograda došlo je do vatrenog obračuna, sa tadašnjim ministrom unutrašnjih poslova Dušanom Mihajlovićem kao mogućom metom, a policija je zbog toga uhapsila petoricu muškaraca, od čega su dvojica u tom trenutku ili pre bila njeni pripadnici.\nPiše: Olgica Nikolić 21. 2. 2021.\nPiše: Danas Online 14. 2. 2021.\nPiše: V. Jeremić 11. 2. 2021.\nNa meti Šarićev advokat i Bojan Radovanović\nAgenti Bezbednosno-informativne agencije (BIA) zajedno sa policijom već skoro tri nedelje pretresaju prostorije i dokumentaciju hotela Prestiž i stadiona Fudbalskog kluba BASK koji se nalaze jedan pored drugog na Carevoj ćupriji u Beogradu, saznaje Danas.\nPiše: V. Živanović 10. 2. 2021.\nPiše: V. Jeremić 10. 2. 2021.\nUhapšeni pripadnici organizovane kriminalne grupe dovedeni u tužilaštvo\nPripadnici organizovane kriminalne grupe, koji su juče uhapšeni u zajedničkoj akciji pripadnika Ministarstva unutrašnjih poslova i Bezbednosno – informativne agencije, a po nalogu Tužilaštva za organizovani kriminal, večeras su iz SBPOK-a na Makišu privedeni u Tužilaštvo za organizovani kriminal, saopšteno je iz MUP-a.


Press Online :: Svet :: "Korona virus otkrio KRHOST I ZAVISNOST Evrope": Makron i Merkel prvi put OČI U OČI od početka pandemije\nLideri Nemačke i Francuske, Angela Merkel i Emanuel Makron, poručili su u ponedeljak da će iskoristiti svoj uticaj kako bi pomogli u pregovorima o postizanju brzog sporazuma o paketu oporavka od posledica korona virusa za 27 članica EU.\nLideri EU pokušaće da prevaziđu svoje razlike na samitu 17. i 18. jula oko predloga Evropske komisije da pozajmi 500 milijardi evra sa tržišta za novi fond za oporavak, koji će pomoći da se ponovo ožive ekonomije, koje su najteže pogođene korona virusom, posebno italijanska i španska.\nMerkel je rekla da se nada da će države članice EU prevazići svoje razlike u vezi sa višegodišnjim budžetom u iznosu od više od milijardu evra, kao i u vezi sa fondom za oporavak, na samitu lidera narednog meseca, prenosi Rojters.\n- Nadamo se da možemo da nađemo rešenje, iako je i dalje dug put pred nama - rekla je Merkel.\nMerkelova i Makron su u maju predložili stvaranje jednokratnog fonda za oporavak u vrednosti od 500 milijardi evra, a taj predlog proširila je Evropska komisija, koja je predložila osnivanje fonda u vrednosti od 750 milijardi evra, koji bi se mahom sastojao od grantova.\nMerkel je na zajedničkoj konferenciji za novinare sa Makronom u vili nemačke vlade kod Berlina, rekla da oni ne očekuju da će njihov predlog biti usvojen baš kao takav, ali da pokazuje pravac u kojem žele da se kreću.\n- Kroz naš zajednički predlog za fond oporavka mi smo jasno stavili do znanja da Nemačka i Francuska žele da zajedno igraju ulogu u narednim mesecima, kojom se jasno stavlja do znanja da je Evropa naša budućnost - poručila je Merkelova.\nOna je ocenila da su očekivanja velika i dodala da Evropa nije nužno ujedinjena, kada su Nemačka i Francuska ujedinjene.\n- Ali ako se Nemačka i Francuska ne slažu, onda to nije dobro za jedinstvo Evrope -naglasila je Angela Merkel.\nMakron je za krizu koju je izazvao korona virus i njene ekonomske i društvene posledice rekao da je to "trenutak istine" za Evropu.\n- Možemo da učinimo ovaj trenutak istine trenutkom uspeha - rekao je Makron, insistirajući na potrebi za postizanje evropskog sporazuma o ekonomskom planu oporavka.\nOn je dodao da će dve zemlje učiniti sve da bi se postigao dogovor o budžetu u julu.\nFrancuski predsednik je pozvao EU da ojača svoj suverenitet u širokom spektru oblasti, uključujući klimatska pitanja, digitalnu ekonomiju, prehrambenu industriju, zdravstvo i bezbednost.\nMakron je ocenio da je korona virus otkrio krhkost i zavisnost Evrope.


NaslovnaVestiPolitikaMarinika Tepić otkriva ?!\nPotpredsednica Stranke slobode i pravde (SSP) Marinika Tepić optužila je u utorak vlast Srbije da firmi Araneks omogućava da nesmetano trguje oružjem, iako, po njenim rečima, zna da je ta kompanija povezana sa „najproblematičnijim i najvećim trgovcem naoružanja u regionu, Slobodanom Tešićem koga su SAD stavile na crnu listu“.\nOna je zatražila od Ministarstva trgovine, kao jedino nadležnog za izdavanje dozvola za trgovinu oružjem, ali i od predsednika Srbije Aleksandra Vučića, da objasne „dokle će Srbiju dovoditi u problem i rizikovati živote svih nas, izdajući dozvole za trgovinu oružjem sa državama koje su pod embargom UN“.\n„Araneks je ime nove firme povezane sa Slobodanom Tešićem i direktorom njegovih firmi u BiH Draganom Kapetinom koga je Milorad Dodik izabrao da bude direktor Direkcije RS za promet naoružanja i vojne opreme, što je analogno našem SDPR-u“, navela je Marinika Tepić.\n„Tešić je Vučićev omiljeni trgovac oružjem i pored toga što je i danas na crnoj listi SAD koje tvrde da predstavlja bezbednosni rizik ne samo za tu zemlju već za ceo svet. Da je omiljen dokazano je još 2013. kada je Vučić kao ministar odbrane, mimo svih protokola ubacio Tešića u državnu delegaciju u pregovorima sa Libijom iako je tad bio na crnoj listi UN“, navela je Marinika Tepić.\nPotpredsednica SSP je navela i da je nedavno u Libiji, gde je u toku gradjanski rat, pronadjena mina iz valjevskog Krušika kao i da je došla do podataka da je „identičnu minu u identičnom periodu, sa potpuno istim oznakama izvozila firma Araneks“.


RTS\t27.03.2019 15:46\nProfesorka Vera Novaković održala je predavanje o posledicama ovog bombardovanja i nepravdi koja je naneta našem narodu.\nIzložbu organizuje humanitarno udruženje Graditi budućnost iz Treviza (nekadašnji Komitet protiv rata). Ovo udruženje postoji već 20 godina i osnovano je upravo 1999. godine. Tada je bilo jedno od retkih koje se borilo protiv medijske kampanje koja je širila laži i neistinu o našem narodu. Udruženje Graditi budućnost čiji predsednik je profesorka Vera Novaković iz Treviza, je u to vreme organizovalo mnoštvo predavanja, projekcije filmova i izložbi, kako bi prikazalo Italijanima realnu sliku o onome što se dešavalo za vreme rata u našoj zemlji.\n"Ova izložba je pre 10 godina obišla mnoge škole u Trevizu kako bi italijanskoj deci bila prikazaha strašna tragedija i nepravda koja je tada zadesila našu zemlju. Želja nam je da opet izložimo ove slike u Vićenci i okolini i predstavimo istinu našim prijateljima Italijanima, kao i našoj deci koja su ovde rođena i koja o tom događaju jako malo znaju", kaže za Program za dijasporu Jelena Glišić, član udruženja Graditi budućnost i sekretar Saveza Srba u Italiji.\nZainteresovani će moći da vide izložbu i u Vićenci i više okolnih gradova u prostorijama srpskih udruženja i srpskoj dopunskoj školi Sveti Sava, u simboličnom periodu od 78 dana koliko je i trajalo bombardovanje.


Indijan Vels je prošao kako je prošao, a Novak Đoković je otputovao u Majami, gde je poslednjih nekoliko dana trenirao i to - konačno bez bola.\nMasters u Majamiju počinje u sredu, a pored singla biće zanimjlivo i u dubl konkurenciji, u kojoj će igrati čak četvorica naših tenisera.\nDECA SU SVE NA SVETU Evo kako Novak provodi vreme u Majamiju\nNovaku Đokoviću u Majamiju društvo prave supruga i naslednici, sin Stefan i ćerka Tara. Dok čeka da turnir počne, najbolji srpski teniser slobodno vreme provodi sa njima. I, naravno, o svim aktivnostima obaveštava navijače širom sveta, pa je tako na Tviteru objavio gde je vodio Stefana i kako je proveo poslepodnevne sate.


Borelj će izveštaj podneti zbog nedavne posete specijalnog predstavnika EU za dijalog Miroslava Lajčaka Prištini i Beogradu, saopštili su zvaničnici Saveta ministara Unije.\nOni su naveli da nije predviđena, ali i da nije isključena rasprava šefova diplomatija članica Unije o dijalogu Beograda i Prištine i o razvoju u vezi sa sprovođenjem sporazuma o stabilizaciji i pridruživanju od partnera EU.\nNa dnevnom redu ministarskog zasedanja su i odnosi s Rusijom, posle nedavnog uvođenja novih evropskih sankcija Moskvi, nastojanja da se bez uvodjenja sankcija stabiliziju odnosi s Turskom, pandemija koronavirusa i druga svetska pitanja.\nIzvori u EU su potvrdili i da će predsednica Evropske komisije Ursula fon der Lajen i Borel razgovarati s američkim državnim sekretarom Entonijem Blinkenom koji u Brisel dolazi na zasedanje šefova diplomatija članica NATO.\nPrema saopštenju američkog Stejt departmenta, Blinken će s kolegama iz NATO razmotriti korake kojima atlantski partneri nastoje da zauzdaju pandemiju korona virusa i da podrže trajni oporavak svetske privrede, a razmeniće mišljenja i o rešavanju klimatske krize i jačanju demokratije.\n17.10.2021 Stojanović: Izborni rezultat u Gračanici je posledica obećanja, pritisaka i ucena (1300)


Početna Aktuelnosti Prethodni događaji U Beogradu predstavljena knjiga Milana Ljepojevića „Naoružavanje istinom“\nU Beogradu je danas, u Pres centru Udruženja novinara Srbije predstavljena knjiga „Naoružavanje istinom“ Milana Ljepojevića. Knjiga se bavi stradanjem Srba u Nezavisnoj Državi Hrvatskoj (NDH) i falsifikovanjem Dejtonskog mirovnog sporazuma u praksi u današnjoj BiH.\nAutor Milan Ljepojević je rekao da se u svojoj desetoj knjizi bavio genocidom nad Srbima u NDH u Drugom svjetskom ratu, te da je dovoljno pročitati samo dvije stranice na kojim se nabraja 57 načina ubijanja Srba.\n- Htio sam da dokažem istinu o genocidu koji je učinjen nad Srbima od 1941. do 1945. godine u Drugom svjetskom ratu - istakao je autor.\nLjepojević je naveo da do tih istinitih podataka nije došao nijedan Srbin, već međunarodni tim Gideona Grajfa iz Izraela.\nOn je zahvalio Grajfu, istakavši da je njegov projekat „Jasenovac - balkanski Aušvic“ koristio u svom djelu.\nPodsjetivši da su UN 1948. godine donijele Deklaraciju o univerzalnim ljudskim pravima, Ljepojević je rekao da je proteklo 73 godine dok je svijet saznao za genocid nad Srbima u NDH.\n- Šta se nama Srbima desilo od 1941. do 1945. godine svijet je saznao tek 2018. godine, kada je u sjedištu UN u Njujorku priređena srpsko-jevrejska izložba - rekao je Ljepojević.\nOn je ukazao i da je veliki ljudski i civilizacijski grijeh nepriznavanje genocida nad Srbima, a da je drugi falsifikovanje Dejtonskog mirovnog sporazuma.\nLjepojević je rekao da je u svom djelu objavio integralni tekst Dejtonskog sporazuma da bi „stvar bila jasna“, te ukazao da je u praksi drugačije.\n- Kada pogledam sada, što se tiče zakona i Ustava u BiH, onda je to neko drugo stanje /u odnosu na Dejtonski sporazum/... i u BiH toga nema nigdje, to što rade i što je visoki predstavnik sebi uzeo pravo da mijenja Ustav i nameće zakone, da kažnjava ljude, da uklanja nedužne... - rekao je on.\nLjepojević je naveo i da je shvatio da su „oni u BiH međunarodni kriminalci i razbojnici“, te ocijenio da oni nisu nikakva međunarodna zajednica.\n- Originalni Dejtonski mirovni sporazum je istina, a ono što je na terenu sada je običan falsifikat - dodao je on.\nLjepojević je rekao i da je, kada se sve sagleda, a vide i granice NATO-a, onda je „jasno da je cilj NATO armade Rusija“, te podsjetio da su istorijske veze između pravoslavne Rusije i pravoslavnih Srba vjekovne.\n- I mi njima stojimo na tom putu... - kaže Ljepojević.\nRecenzent knjige Saša Mićin rekao je da su danas Srbi izloženi stalnim pritiscima i napadima, te da knjiga „Naoružavnje istinom“ predstavlja kvalitetan doprinos u borbi za istinu, ali i vlastita prava i slobodu.\n- Autor se fokusirao na iznošenje činjenica onakvih kakve jesu, a tumačenje činjenica je u najvećoj meri prepustio čitaocu - rekao je Mićin.\nOn je naglasio da je podsjećanje na činjenice jedan od najefikasnijih načina da se nešto ne zaboravi, da se ne prihvataju druge istine.\nPromocija knjige organizovana je uz podršku Predstavništva Republike Srpske u Srbiji, čiji je šef Mlađen Cicović naglasio da je knjiga „Naoružavanje istinom“ plod ozbiljnih interesovanja, analitičnosti i jednostavnog načina saopštavanja.\n- U to je utkan i lični, onaj iz kuće ponesen, pogled na velike teme i značajne istorijske događaje - rekao je Cicović.\nPrema njegovim riječima, taj lični ton, „gotovo intiman i do ogoljenosti iskren“, daje veliki doprinos uvjerljivosti iskaza.\nCicović smatra i da bi i drugi trebali da se zamisle nad autorovim retoričkim pitanjem da li je namjerno pogrešnim tumačenjima, podvalama i falsifikatima u vezi sa Dejtonskim mirovnim sporzumom, te teškim posljedicama stava da su uvijek i u svemu krivi Srbi, stvorena klima u kojoj se od magle i dima tuđih interesa ne vidi i ne želi vidjeti istina.\nPrema njegovim riječima, i drugi bi posebno trebali da se zamisle nad autorovim pitanjem da li bi Srbi izbjegli sva ona proganjanja, medijska i politička, da je svijet na vrijeme saznao za genocid nad Srbima u NDH.\nSnimak sa promocije nove knjige Milana Ljepojevića „Naoružavanje istinom“ možete pogledati OVDJE.\nSadržaj : 3033\nBroj pregleda članka : 5398558\nPrateći program manifestacije „Dani Srpske u Srbiji“ do kraja 2020. godine\n„Beogradski Šopen fest” 15. i 16. oktobra u Beogradu\nPočeo jesenji omaž Šopenu\nOptimizam u pogledu budućnosti srpskog naroda


Rundek Cargo trio zakazao i treći koncert\nponedeljak, 23. april 2012., 16:45\nZbog izuzetnog interesovanja publike Rundek Cargo trio će 3. maja održati i treći koncert, pored ranije najavljenih za 29. i 30. april, u Domu omladine Beograda, u okviru srpske turneje po dvoranama sa mestima za sedenje. Foto: Stanislav Milojković\nRundek Cargo trio objavio je nedavno novi spot "Sanjala si da si sretna" pred srpsku turneju na kojoj će nastupati isključivo u dvoranama sa sedećim mestima, kao što je velika sala Doma omladine Beograda. Ovaj spot su animator Zoran Mudronja i slikarka Ana Kolega uradili vizuelno u duhu njenog omota za album "Plavi avion". Trio gitariste i pevača Darka Rundeka koncertno predstavljanje aktuelnog CD albuma "Plavi avion" (2010), sa koga je "Sanjala si da si sretna", nastavlja pored Beograda i 24. aprila u Kikindi, 1. maja u Domu kulture Čačka, 2. maja u Sinagogi u Novom Sadu i 6. maja u Subotici.\nNekadašnji vođa kultnog zagrebačkog Haustora Darko Rundek, tokom uspešne solo karijere stigao je u jednom trenutku do mnogoljudnog Cargo orkestra, da bi potom napravio novi iskorak i pod manjom firmom Rundek Cargo trio otisnuo se u pustolovinu zvanu "Plavi avion" (2010). Trio u kome su i multiinstrumentalista Dušan Duco Vranić i violinista Isabel posle više od godinu dana odsustva vraća se u Srbiju, a proteklih nekoliko meseci neaktivnosti benda Rundek je iskoristio između ostalog za nedavni boravak u Indiji.\nUlaznica za beogradske koncerte, koje organizuje Long Play, košta 1.500 dinara i može se naći na blagajni DOB-a, kao i preko mreža Card Service i Eventim. Sva tri koncerta održaće se u Velikoj sali Doma omladine, sa početkom u 21 sat.


U Srbiji još 25 preminulih od COVIDA-19, u albanskim sredinama na KiM bez žrtava GracanicaOnline.Info\nU Srbiji još 25 preminulih od COVIDA-19, u albanskim sredinama na KiM bez žrtava\n5. januara 2022. 1 min read\nJoš 25 osoba je preminulo u Srbiji od COVIDA-19 u poslednja 24 sata, a od 25.516 testiranih uzoraka je registrovano 7.488 novih slučajeva zaraze korona virusom, saopšteno je na sajtu Ministarstva zdravlja Srbije, covid19.rs.\nTrenutno se u bolnicama širom Srbije nalazi 2.194, a na respiratorima 74 pacijenta. Od početka epidemije, u Srbiji je testiran 7.322.691 uzorak, registrovana su 1.318.333 slučaja infekcije, od kojih je preminula 12.831 osoba.\nNema preminulih od COVIDA-19 u albanskim sredinama na Kosovu u poslednja 24 sata od posledica korona virusa, od 5.561 testiranog uzorka je zabeleženo 107 novih slučajeva zaraze, dok su četiri osobe izlečene, saopšteno je iz Ministarstva zdravlja Kosova. Od početka epidemije, u albanskim sredinama na Kosovu su testirana 1.401.574 uzorka, registrovano je 161.813 slučajeva zaraze, od kojih je 2.991 osoba preminula, dok je trenutno 740 aktivnih slučajeva zaraze.\nPrevious Dve osobe preminule u srpskim sredinama na KiM, 36 novozaraženih\nNext Povećava se broj zaraženih COVIDOM-19\n19. januara 2022., 15:54


BalkanMagazin :: Borba za Beograd 4. marta\nBorba za Beograd 4. marta\nsubota, 13. januar 2018 13:09\n(subota 13. januar, pregled najvažnijih tema na naslovnim stranama u srpskoj štampi)\nAthens, 12.01.2018 - policija je ispalila suzavac na učesnike protesta protiv mera štednje u Atini\nU toku sledeće nedelje najverovatnije će biti raspisani izbori u Beogradu, a održaće se 4. marta. Stranke i pokreti najavljuju da će već od danas zvanično krenuti u kampanju. Direktorka Beogradskog festivala igre, balerina Aja Jung biće druga na izbornoj listi „Aleksandar Vučić – Zato što volimo Beograd“. Ambasador Rusije Aleksandar Čepurin izjavio je da Srbija i Rusija unapređuju bilateralne odnose i da imaju dobru saradnju koja nije uperena ni protiv koga. Predsednik Srbije Aleksandar Vučić učestvovaće na Svetskom ekonomskom forumu u Davosu, a na marginama ovog skupa će se verovatno sastati i sa predsednikom SAD Donaldom Trampom. Patrijarh srpski Irinej rekao je da nema podela u Crkvi oko pitanja Kosova i Metohije. Korišćenjem procenjenog budućeg BDP-a, a ne realno ostvarenog, država prikazuje ulepšanu sliku dugovanja. Šef Bele kuće ponovo skandalizovao javnost tvrdnjom da su Salvador, Haiti i afričke države „usr... zemlje”.\nBeograd, 12.01.2018 - ministar kulture i informisanja Vladan Vukosavljević otvorio je izložbu "Đorđe Stanojević – čovek koji je osvetlio Srbiju": Istorijski muzej Srbije\nAja Jung druga na listi SNS-a\nPredsednica Skupštine Srbije Maja Gojković najverovatnije će sledeće nedelje da raspiše izbore za Skupštinu grada Beograda i u tom slučaju glasači će na birališta da izađu 4. marta. Na taj način biće ispunjen Zakon o lokalnim izborima kojim je propisano da od dana raspisivanja do dana održavanja izbora ne može da protekne manje od 45, ni više od 60 dana. Bez obzira na to što beogradski izbori još nisu raspisani, stranke i pokreti najavljuju da će već od danas zvanično krenuti u kampanju, objavljuje Politika.\nKako list saznaje, direktorka Beogradskog festivala igre, koreograf i istaknuta balerina Aja Jung biće druga na izbornoj listi „Aleksandar Vučić – Zato što volimo Beograd”. Poznata umetnica sa ordenom francuskog viteza, za list je potvrdila će biti u timu Srpske napredne stranke na martovskim beogradskim izborima, ali nije želela zvanično da potvrdi da li će se na listi naći pod rednim brojem dva.\n„Aja Jung i Vesna Stanojević na uzbornoj listi SNS“ piše u Informeru. „Balerina i koordinatorka Sigurne ženske kuće među prvih deset kandidata“.\nVučić u Davosu sa Trampom?\nPredsednik Srbije Aleksandar Vučić učestvovaće na Svetskom ekonomskom forumu u Davosu, zajedno sa najuticajnijim svetskim liderima. Na marginama ovog skupa Vučić će se verovatno sastati i sa predsednikom Amerike Donaldom Trampom. Predsednik Srbije iskoristiće priliku da se sretne i sa drugim liderima država, ali i sa predsednicima najvećih kompanija koji redovno učestvuju u raspravama u Davosu, objavljuju Novosti.\nBeograd, 12.01.2018 - susret predsednika Srbije Aleksandra Vučića sa evropskim komesarom za pregovore o proširenju i susedsku politiku Johanesom Hanom\nAmbasador Rusije Aleksandar Čepurin izjavio je da Srbija i Rusija unapređuju bilateralne odnose i da imaju dobru saradnju koja, kako ističe, nije uperena ni protiv koga, prenose Novosti.\nBritanski izveštaj o Balkanu\nNovosti pišu o britanskom izveštaju o Balkanu pod naslovom: „Lordovi nam seku sponu s Moskvom“. Nerešeni odnosi sa tzv Kosovom - okidač za nove ratove u regionu, piše u listu.\nAmerički izveštaj o ruskoj propagandi\nBlic piše o pozadini američkog izveštaja o ruskoj propagandi pod naslovom: „Srbija u zagrljaju Putina, da li će je Tramp oteti?“.\nU izveštaju senatora Bena Kardina govori se o pokušajima Rusije da se uruše demokratija i vladavina prava u Evropi i SAD, odnosno u 19 zemalja, a poseban odeljak posvećen je Srbiji. Jači pritisak SAD bi mogle da učine samo intervencijom sa najvišeg nivoa i uz podršku Nemačke i još neke zemlje.\nU Srpskom telegrafu, uz najavu „ruski odgovor na pretnje SAD“, piše kako „Putin šalje ´ubicu´ Amera u Beograd“. Ovaj tabloid objavljuje: „Kako bi zaštitio Srbiju od američke ofanzive, šef Kremlja na mesto ambasadora u srpsku prestonicu postaviće stručnjaka za krizne situacije Aleksandra Bocana Harčenka“.\nNema podela u Crkvi oko pitanja Kosova i Metohije\nPatrijarh Srpske pravoslavne crkve Irinej govori eksluzivno za Novosti: Nema podela u Crkvi oko pitanja Kosova i Metohije.Opšte je poznat naš stav o svetoj zemlji.\nMešanjem „baba i žaba“ vlast smanjuje zaduženost\nKorišćenjem procenjenog budućeg BDP-a, a ne realno ostvarenog prikazuje se ulepšana slika dugovanja, objavljuje Danas pod naslovom: Mešanjem „baba i žaba“ vlast smanjuje zaduženost.\nZvanični pregovori vladine komisije i grčkog „Mitilineosa” počeli su juče. Vlada Srbije formirala je pre desetak dana komisiju za pregovore sa grčkom kompanijom „Mitilineos”, koju čine ministar privrede Goran Knežević, ministar energetike Aleksandar Antić i predstavnici Ministarstva finansija, saznaje Politika.\nS obzirom na to da je odluka Međunarodnog arbitražnog suda iz Ženeve, prema kojoj naša zemlja ovoj grčkoj kompaniji na ime odštete mora da plati oko 40 miliona dolara, izvršna i da na nju nema prava žalbe, predstavnici srpskih vlasti juče su i zvanično počeli pregovore o dinamici otplate ovog duga. Reč je o ugovoru o preradi bakra, koji je RTB „Bor” sa ovom grčkom kompanijom potpisao još za vreme vlasti Slobodana Miloševića, a koji nikada nije ispunjen.\nTržišna inspekcija izaći će na teren i proveriti način reklamiranja meda firme „Aza” koja je bez dozvole koristila logo nemačke laboratorije „Intertek”, objavljuje Politika.\nOvo preduzeće iz Ledinaca je, na pakovanjima meda, isticalo etikete na kojima se tvrdi da je njihov med prirodan i da je od renomiranog „Interteka” dobilo najbolju ocenu za kvalitet proizvoda. Međutim, ta nemačka laboratorija naložila je „Azi” da ukloni njihov logo koji se u ove svrhe može koristiti samo uz odobrenje. Kao i da analize, koje su do sada radili za njihove pojedinačne uzorke meda, ne mogu biti generalna ocena kvaliteta ovog proizvoda koje „Aza” isporučuje širom Srbije.\nUprava za veterinu, u poslednjoj kontroli, poslala na analizu 32 uzorka različite vrste meda koje isporučuje „Aza” a 13 uzoraka nije po važećim propisima.\nSrbija nema postrojenja za preradu opasnog otpada, a procene su da ima više od 300.000 tona tog otpada koji nije propisno zbrinut. To je juče rekao Siniša Mitrović, direktor Centra za cirkularnu ekonomiju Privredne komore Srbije. Koliko je tek opasnog otpada neregistrovano, zakopano po raznim livadama, skriveno u skladištima i hangarima, poput nedavno otkrivenog u obrenovačkim naseljima Vukićevica i Veliko Polje, može samo da se nasluti, piše u Politici.\nMitrović kaže da Srbija ne može da ide dalje kad je reč o poglavlju 27 koje se odnosi na zaštitu životne sredine, a da nema rešenje za preradu opasnog otpada.\nU Beogradu svaka peta zgrada niče bez dozvole\nU Beogradu svaka peta zgrada niče bez dozvole.Trenutno se gradi oko 200.000 „divljih“ kvadrata. Zakonom je bespravna gradnja označena kao krivično delo, ali policija i tužilaštvo ne reaguju kada im se podnesu prijave, objavljuje Danas.\nNajjednostavniji način zaustavljanja nelegalne gradnje je da se ona ne priključi na elektro i vodovodnu mrežu ali investitori rešavaju i tu prepreku. Ima predloga da se divlja gradnja sankcioniše oduzimanjem tih nekretnina.\nNove prijave protiv studenata zbog protesta\nVlast ne odustaje od potrage za organizatorima šetnji, piše u Danasu pod naslovom „Nove prijave protiv studenata zbog protesta“.\nPerić: Vođenje ovakvih postupaka je pravi apsurd, vlast želi da nas kazni za delovanje.\nHegić: Sa zastrašivanja prešli su na otvoreno kršenje ljudskih i građanskih prava.\nPosle više od 24 sata dugog pregovaračkog maratona rukovodstva Hrišćansko-demokratske unije (CDU), Hrišćansko-socijalne unije (CSU) i Socijaldemokratske partije Nemačke (SPD) složila su se o početku konkretnijih pregovora - o formiranju nove velike koalicije.Ipak, još sve zavisi od socijaldemokrata koji o učešću partije u vladi treba da glasaju na sednici 21. januara, piše u Danasu.\nPristanu li na dogovor sa takozvanim strankama unije, socijaldemokrate će sa njima napraviti treću veliku koaliciju "u eri Merkel". Ipak, veliki deo partije, pre svega njena omladinska organizacija Jusos, okleva pred "smrtonosnim zagrljajem" kancelarke.\n„Zašto primamo sve te ljude iz usr... zemalja?”, zapitao se američki predsednik o useljenicima iz Afrike i Salvadora i sa Haitija, izazivajući buru negodovanja u svetu i otežavajući dogovor o reformi imigrantskog sistema kod kuće, prenosi Politika.\nDonald Tramp je upotrebio vulgarni izraz na sastanku sa kongresmenima sa kojima je razgovarao o tome da li građanima iz zemalja pogođenih ratom, epidemijama i prirodnim katastrofama treba produžiti boravak u SAD. „Šta će nam Haićani? Izbacite ih napolje!”, poručio je predsednik zakonodavcima iz obe stranke, dodajući da Amerika treba da prima više ljudi iz mesta kao što je Norveška. Tramp je juče negirao da je izgovorio eksplicitne reči.\nKancelarija UN za ljudska prava saopštava da je njegov komentar rasistički. Bocvana je pozvala na razgovor američkog ambasadora, dok je ambasador Haitija u Vašingtonu zatraži zvanično objašnjenje. Tviteraši su preplavili mrežu prelepim fotografijama iz država koje je potkačio Tramp, a solidarnost su pokazali i korisnici iz Norveške poručivši američkom lideru da se nikad ne bi doselili u zemlju u kojoj ne postoje univerzalna zdravstvena zaštita, plaćeno porodiljsko odsustvo i kontrola naoružanja. Domaći Trampovi protivnici ističu da se još jednom potvrdilo da je njegova prava politika – „učinimo Ameriku ponovo belom”.\nLondon, 12.01.2018 - voštana figura američkog predsednika Donalda Trampa (Donald Trump) iz muzeja Madam Tiso (Madame Tussauds) postavljena ispred zgrade nove američke ambasade u Londonu. Tramp je otkazao posetu Londonu zato što mu se, kako navodi AP, ne dopada izbor nove ambasade u Londonu koji je donela administracija prethodnog predsednika SAD Baraka Obame (Barack Obama)\nProfesor Tošić želi da kupi kozu Jevtićima\nJedan pogled na članak „Samo što su se skućili, vuk im zaklao koze”, objavljen juče na naslovnoj strani Politike, bio je dovoljan da podstakne čitaoca na pomoć petočlanoj porodici Jevtić iz sela Rajnovce kod Kosovske Kamenice, čija je muka opisana u tekstu. Profesor dr Milan St. Tošić, penzionisani predavač Poljoprivrednog fakulteta, odmah je pozvao telefonom redakciju lista i rekao: „Molim vas da se porodici Jevtić na moj račun obezbedi jedna koza, kao pomoć u nevolji koja im se desila”, objavljuje list.\nKao stručnjak, penzionisani profesor mehanizacije stočarstva i šef katedre za stočarstvo, preporučio je da to bude koza koja je na muži, kako bi mala Vera, četvorogodišnja i najmlađa članica porodice Jevtić, imala bar čašu-dve mleka dnevno.\n„Politikina” nagrada za najbolju izložbu u 2017. godini dodeljena je slikaru Mileti Prodanoviću za izložbu „Genus – porodične priče” održanu tokom decembra 2017. u Umetničkoj galeriji Nadežda Petrović u Čačku, objavljuje Politika.\nNa vest o nagradi Mileta Prodanović je izjavio:\n„Politikina” nagrada za najbolju izložbu je svakako najdugovečnije i verovatno najvažnije priznanje u oblasti vizuelnih umetnosti. Dobili su je, svojevremeno, moji profesori, a potom i brojne kolege čijim se izložbama radujem i koje naročito cenim i volim. Posebno mi je drago što sam nagradu dobio za izložbu koja se održava u Umetničkoj galeriji Nadežda Petrović koja je svakako najvažniji punkt savremene umetnosti južno od Beograda i mesto za koje sam posebno vezan.“\nDržava vraća imovinu onima koje sud oslobodi\nDržava vraća imovinu onima koje sud oslobodi. Oduzete kuće, firme, apartmani na Tari, Kopaoniku, Zlatiboru, lokali, novac, zemljište, benzinska stanica, auto-perionica, pa čak kamenolom ponovo u su u rukama vlasnika, piše u Politici.\nTužilaštvo istražuje balkanskog kralja kabla\nPred Trećim javnim tužilaštvom u toku je pretkrivični postupak protiv nekoliko direktora srpskog kablovskog operatora SBB, predvođenih Draganom Šolakom, potvrđeno je Politici u ovoj ustanovi. Pet direktora SBB-a sumnjiče se da su pribavili protivpravnu imovinsku korist jer su vlasnicima dečjih TV kanala „Ultra” i „Mini Ultra” uplaćivali manju naknadu za emitovanje programa. Za samo tri godine, po proračunu sudskog veštaka kojeg je angažovao osnivač „Ultre” Ratomir Kutlešić, SBB se sumnjiči da je oštetio ovu dečju televiziju za 234,18 miliona dinara, tačnije za oko dva miliona evra.\nReč je o naknadi koju kablovski operateri imaju obavezu da uplaćuju televizijama čiji program emituju, a koja se obračunava u odnosu na broj korisnika. Kutlešić osnovano sumnja da je broj pretplatnika SBB-a bio za nekoliko stotina hiljada veći nego što je prikazivano u mesečnim predračunima koji su mu slati.\nOptužena za prevaru u Republici Srpskoj, a Drinu nikad nije prešla\nJoš se ne nazire kraj mukama Kragujevčanke Natalije Petrović koja i posle 18 godina traži izlaz iz mafijaškog lavirinta u koji je upletena ni kriva, ni dužna. Srećom, više nije u zatvoru. Osumnjičena za utaju poreza, kao vlasnica firme koju nije osnovala i o kojoj gotovo da ne zna ništa, ova penzionerka u 65. Godini, trenutno pred sudom u Zvorniku, vodi proces za nadoknadu materijalne i nematerijalne štete koju je pretrpela u zatvorima u Crnoj Gori i Republici Srpskoj. Prethodno je morala da dokaže da nema veze sa kriminalom, objavljuje Politika.\nNeko je na njeno ime u Bijeljini otvorio firmu i napravio poreski dug. Uhapšena je na crnogorskoj granici 2013, po nalogu suda Republike Srpske iz 2005, a sve je počelo još pre 18 godina kada su joj u centru Kragujevca ukrali novčanik sa ličnim dokumentima.\nPiše Radovan Karadžić\nPod oznakom „ekskluzivno“ Srpski telegraf najavljuje „od ponedeljka, kolumne Radovana Karadžića“.\nU Informeru piše da „tragovi laka na prstima ubijene Jelene dokazuju da su ubice uklanjale tragove“. Pod naslovom „Jezivo, Jeleni su prste potapali u varikinu“, ovaj tabloid tvrdi da je „ona mrtva doneta na nasip“.\n„Majka Zorica ključna figura“, naslov je u tabloidu Alo koji objavljuje da su „veštaci zaključili da je majka imala i te kakvog uticaja na Marjanovića. Zanimljivo je i da ga nijednom nije posetila otkako je u zatvoru“.


Završen Sabor violinista Srbije u Pranjanima – GMinfo\nfoto: FB Opština G. Milanovac\nfoto: Fb Opština Gornji Milanovac\nZlatna violina na 1. Saboru violinista u takmičenju za mlađe kategorije otišla je u ruke Bobana Vasića, takođe mladog Piromanca, koji je maestralno odsvirao pesmu „Da zna zora“, a potom i „Šiletovo kolo“.\nDrugog dana Sabora, stručni žiri je, nakon ozbiljnog razmatranja, doneo odluku da Prva violina Srbije pripadne Momiru Jovanoviću iz Novog Sada. Predsednik opštine Gornji Milanovac Dejan Kovačević uručio je pobedniku pobednički pehar, dok mu je ključeve Škode Fabije predao Dušan Kostić, u ime firme „AutoČačak“.\nU okviru Sabora, između ostalih, upriličena je i izložba traktora firme „Agrouniverzal“ iz Gornjeg Milanovca. Tom prilikom, predsednik opštine Dejan Kovačević uručio je ključeve traktora kupljenih uz pomoć subvencija.\nPrvi Sabor violinista Srbije prevazišao je sva očekivanja, a jedno je sigurno – violina je dobila svoju prestonicu, navodi se na zvaničnoj Fb stranici Opštine Gornji Milanovac.


Miloš Čolović Trio u Akademiji 28 ~ Mreza Kreativnih Ljudi\nMiloš Čolović Trio u Akademiji 28\n6.4.16 desavanja, koncerti, muzika No comments\nPosle uspešnog nastupa na ovogodišnjem jubilarnom festivalu, "Rođendan džeza" u Akademiji 28, Miloš Čolović Trio će ponovo nastupiti u Klubu ali ovoga puta u vidu solo koncerta.\nTalentovani trio koga pored Čolovića na kontrabasu, čine klavijaturista Vladan Veljković i bubnjar Nikola Radojičić, na nedavno završenom internacionalnom muzičkom takmičenju "The Best Musical Mind", u Beogradu, dobio je nagradu za najbolji ansambl između 44 takmičara.\nČolović je imao zapažene nastupe na beogradskom "Saxperience" festivalu, Beogradskom i Pančevačkom džez festivalu, kao i na "Bass Passion" festivalu sa svojim kvartetom. Često svira po gradskim klubovima, sa mnogim poznatim beogradskim džez muzičarima. Vladan Veljković, član Big Benda RTS-a, nastupao je sa oktetom Duška Gojkovića na "Musicology" festivalu, a u Akademiji 28 je nedavno održao koncert sa svojim "Flow Motion" bendom. Nikola Radojičić ima iza sebe nekoliko džez festivala; Nišvil, Novi Sad kao i "Blues At The Lake Moubra", u Švajcarskoj. Inspiracija za nastanak trija Miloša Čolovića je, kako sami muzičari kažu, "Bill Evans Trio", a veliki uticaj izvršila je blue-note scena 60-ih godina prošlog veka.


Izvor: VOA, 16.Jul.2018, 18:44\nDanas se navršava šest meseci od ubistva Olivera Ivanovića. Na mestu gde je ubijen njegovi saradnici i prijatelji među kojima je bio i ambasador Švajcarske na Kosovu Jan-Hubert Lebet položili su cveće i zapalili sveće. “Ko je ubio Olivera Ivanovića” - pitanje je koje već šest meseci postavljaju njegovi prijatelji, rodbina i kolege. Istragu od 16. januara ove godine odvojeno vode i Priština i Beograd, ali za sada, bar ne zvanično, nema čak ni osumnjičenih. Ksenija Božović iz Građanske inicijative "Srbija demokratija pravda - Oliver Ivanović" apelovala je na predstavnike Beograda, Prištine i međunarodne zajednice da javnosti saopšte bilo kakav detalj u vezi sa ubistvom Olivera Ivanovića i istakla da i oni snose deo odgovornosti zbog ubistva Ivanovića. „Nemamo nikakvu informaciju zašto se ćuti, odgovornost je na njima. Ili nešto znaju ili je neko umešan u sve to pa žele da ga zaštite. Naše pravo je da sumnjamo, a njihovo je da nam odgovore“, rekla je Ksenija Božović. Advokat Ljubomir Pantović kaže da i pored toga što istragu vode i Beograd i Priština, i da je saslušan veliki broj ljudi u vezi sa ovim slučajem, da nije optimista kada se radi o konačnom ishodu istrage. „Osim velikog bola zbog njegovog gubitka osećamo i veliko razočaranje da posle šest meseci nema ama baš nikakve informacije o tome ko ga je ubio, ko je to naložio, ko su inspiratori gnusnog zločina. Imali smo gromoglasne najave da će biti sprovedena brza i efikasna istraga, da će se izaći u javnost sa podacima ko su ti ljudi koji su skrivali njegovu smrt, da će javnost biti iznenađena zbog tih podataka. Međutim, nažalost, šest meseci je prošlo i ništa se ne dešava i bojim se da na naki način Olivera Ivanovića po drugi put ubijaju“, rekao je Pantović. Mitra Generalović koja živi pored prostorija Građanske inicijative "SDP Oliver Ivanović" kaže da je Olivera sretala svakog jutra kad bi išla u prodavnicu po hleb. Ona je bila i prva koja ga je videla 16. januara, pošto je ubijen pucnjima iz vatrenog oružja. „Mislim da je on bio na mestu mrtav, kap krvi nije bilo, a šest metaka u njega. Svaki dan sam ga viđala kad dolazi na posao, jer sam u to vreme izlazila u grad. Bio je mnogo dobar čovek, dobar komšija, dobar prijatelj“, rekla je Mitra Generalović. Mesec dana posle ubistva Olivera Ivanovića predsednik Kosova Hašim Tači rekao je da su motivi ovog zločina kriminalne prirode, da će se otkriti ko su počinioci i da će - kako je kazao - istina nekoga boleti. I predsednik Srbije Aleksandar Vučić rekao je u martu ove godine da će se za dve nedelje srpske službe oglasiti o ubistvu Ivanovića i naveo „da će se iznenaditi oni koji su znali krivca unapred“. Međutim osim međusobnih optužbi Beograda i Prištine o nesaradnji u istrazi ubistva jednog od najpoznatijih srpskih političara na Kosovu, do danas nikakvih zvaničnih detalja nema.\nIzvor: VOA, 16.Jul.2018


Entac EPSF-45W ventilator cena, cene Srbija, prodaja Beograd Novi Sad Niš\nEntac EPSF-45W ventilator cene\nTrenutno nemamo slike za Entac EPSF-45W\n1.790 din - 2.030 din\nEPonuda nije internet prodavnica već Vam omogućava da brzo i lako nađete Entac EPSF-45W ventilator po najjeftinijoj ceni. Naš cilj je da kupci budu što bolje informisani o ponudi Entac ventilator EPSF-45W na tržištu Srbije. Vrlo lako nalazite željeni proizvod za kategoriju Ventilatori cene, ne morate da lutate od sajta do sajta za Entac Ventilatori, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Entac EPSF-45W ventilator sa PRODAVCEM. EPonuda ne može da garantuje potpunu tačnost specifikacije i slika za Entac EPSF-45W ventilator. Pre kupovine, podatke za Entac ventilator EPSF-45W proverite na sajtu PROIZVOĐAČA.


Vulinov intervju Srni | N1 Srbija\nVulin: Ne igrajte se sa ozbiljnim pitanjima poput Dejtona\nMinistar odbrane Srbije Aleksandar Vulin ističe u intervjuu Srni da nema nikakve potrebe da se menja Dejtonski sporazum i da se ne treba igrati sa tako ozbiljnim stvarima.\n"Nema `Dejtona dva`, nema `Dejtona tri`. Ima samo Dejton koji je potpisan. Dejton na osnovu koga funkcioniše BiH. Dejton na osnovu koga postoji Republika Srpska sa jasno određenim nadležnostima, a Srbija je garant tog sporazuma", naglašava Vulin.\nOn navodi stav Srbije da promena Dejtona ne bi poboljšala život u BiH i ponavlja da je za Beograd prihvatljivo sve što se dogovore tri naroda i dva entiteta.\n"Bez toga, bilo ko sa strane ne bi smeo ni da pokuša da nameće `Dejton dva` ili bilo koji drugi Dejton. A, ako bi se to pokušalo, naići će, siguran sam, na otpor svih naroda i entiteta, pa i Srbije kao zemlje garanta Dejtonskog sporazuma. Nemojte se igrati sa tako ozbiljnim stvarima. Mir u BiH za nas je od najvišeg značaja i učinićemo sve da se sačuva", naglašava Vulin.\nSrbija će procesuirati svakog ko je počinio zločin\nKada je reč o zločinima nad Srbima u BiH koje su počinili državljani Srbije iz Raške/Sandžaka bošnjačke nacionalnosti, Vulin je rekao da se Srbija bavila svima za koje ima takva saznanja, bez obzira na njihovu nacionalnost i gde su zločini počinjeni.\n"To je pitanje za Ministarstvo pravde, ali načelno kažem, ko god da je počinio bilo kakav zločin, može da računa da će ga pravda stići kada je Srbija u pitanju", poručuje Vulin.\nRadikalni islamizam može da destabilizuje region\nŠto se tiče pretnji u regionu zbog veze islamskih ekstremista u BiH, te Raške i Kosova u Srbiji, Vulin je rekao da se vodi računa o svemu što može da bude faktor destabilizacije na ovom prostoru.\n"Postoje, činjenica je, i oni koji religiju koriste kao sredstvo rata i kao nešto što može da destabilizuje čitav prostor. Migrantska kriza je doprinela da budemo još budniji i vodimo više računa upravo o takvim fanaticima i ekstremistima", napominje on.\nVulin podseća da se najveći broj povratnika sa sirijskih ratišta nalazi na prostoru Kosova i Metohije, a ima ih u značajnom broju i na prostoru BiH, te da o tim činjenicama moraju voditi računa svi.\n"Ja uvek insistiram da moramo da budemo povezani, da sve nadležne službe moraju da rade zajedno. Međunarodna zajednica mora aktivno da se uključi oko toga. Nemojmo zaboraviti da mi imamo istoriju verskog fanatizma, imamo istoriju sukoba na verskim osnovama", upozorava Vulin.\nOn kaže da Srbija veoma vodi računa o islamskom faktoru, odnosno o radikalnom islamizmu na svim prostorima, posebno tamo gde se vraćaju povratnici sa sirijskog ratišta i sva saznanja deli sa međunarodnom zajednicom i odgovarajućim službama, te vodi računa da sve u regionu bude mirno, sigurno i stabilno.\nVojska Srbije jedna od najznačajnijih u regionu\nGovoreći o snazi Vojske Srbije u odnosu na druge u Evropi, Vulin ističe da se ona modernizuje i značajno oprema, te da misli da je sa ovim nivoom tehničke osposobljenosti bez sumnje jedna od najznačajnijih vojski u regionu.\n"Vremena se menjaju, koliko je vojska bivše Jugoslavije bila jaka govori o tome koliko je sačuvala državu, koju je morala da sačuva. Ova vojska će sačuvati svoju državu, ako bude bilo potrebno. Ova vojska je na ponos svojoj državi", ističe Vulin.\nOn navodi da se Vojska Srbije intenzivno oprema, kupuje najsavremenija sredstva borbene tehnike, obučava svoje ljude i vodi računa da se poboljša njihov materijalni položaj, jer se bez ljudi ne može imati snažna armija.\n"Vrhovni komandant Vojske Srbije Aleksandar Vučić dao je jasno naređenje da hoće jaku i zadovoljnu armiju. Jakom je činimo, a zadovoljnom takođe time što vodimo računa o materijalnom položaju naših pripadnika", navodi Vulin.\nKada je o naoružanju reč, Vulin napominje da je Vojska Srbije već dobila šest najsavremenijih "migova", to je generacija "četiri plus", a tako će biti i kada se završi remont i njihova modernizacija.\n"Iduće godine očekujemo i značajno veća sredstva u oblasti kopnene tehnike, stići će još 30 tenkova T-72, takođe modernizovanih, stići će 30 borbenih vozila pešadije. Već smo počeli da razgovaramo o kupovini još šest helikoptera MI-17, a u toku ove godine stići će i šest najsavremenijih lakih H-145 helikoptera `erbasovih`", zaključuje Vulin.\nSrbija prati situaciju oko Suda za zločine OVK\nKomentarišući mogućnost bezbednosnih problema zbog početka rada Suda za zločine terorističke Oslobodilačke vojske Kosova, Vulin je rekao da ne bi smelo da bude takvih problema, da to nikome ne bi preporučio, ali da će Srbija biti budna i pratiti situaciju.\n"To je civilizacijska obaveza koja je morala biti ispunjena mnogo ranije, tako da je ovo samo nešto što je moralo da se desi. Moguće da postoje elementi koji bi razmišljali u tom pravcu, ali ja to zaista ne bih nikome savetovao, niti preporučio. Mi ćemo biti budni", navodi on.\nVulin kaže da postoji trend kada je reč o prištinskim političarima da, kada god se sudi bilo kome sa albanske strane, oni moraju da pokušaju da pronađu nekoga na srpskoj strani ko će prati njihovu savest i biografiju.\nSrbija kroz namensku pokazuje koliko joj je stalo do RS\nGovoreći o saradnji u oblasti namenske industrije Srbije sa Republikom Srpskom, Vulin navodi da se radi na tome, konkretno sarađuje i da je Srbija veoma zainteresovana za kapacitete odbrambene industrije Srpske.\nOn napominje da je nedavno imao zadovoljstvo da obavesti predsednika Srpske Milorada Dodika i premijerku Željku Cvijanović o potpisivanju ugovora od 280 miliona dinara za remont motora iz Srbije u Vazduhoplovnom zavodu "Orao" u Srpskoj i još 70 miliona dinara u Fabrici specijalnih motora Pale.\n"Smatramo da tu imamo i dobre ljude i kapacitete. Potrebna je svaka pomoć da se nakon decenija zanemarivanja i pljačkaških privatizacija i svega što je pogodilo ovaj region sve to stavi ponovo u pogon i funkciju", ističe Vulin koji dodaje da je to način da Srbija pokaže koliko joj je stalo do RS.\n"Na konkretnim primerima smo u stanju da obezbedimo konkretne poslove, zaradu i sve ono što je nama bitno", objašnjava.\nTagovi: Aleksandar Vulin , Srbija , Republika Srpska ENG , Dejtonski sporazum , BiH , vojska , region\nSvaka mu je ko tetkina...\nOzbiljan je bio Kutiljerov sporazum koji je ozbiljno i kompromitovan ovim Dejtonskim koji niko i ne zna kako zapravo glasi,koga obavezuje i kome sluzi,a sad treba jos i da se revidira!\nObrambene snage srpske o kojima on govori su dio obrambenih snaga BiH, bas prema Daytonu


Obavještenje - Da li će Bingo zatvoriti manje objekte na nekoliko dana?!\nObavještenje – Da li će Bingo zatvoriti manje objekte na nekoliko dana?!\nU javnosti se pojavila informacija da će trgovinski lanac “Bingo” zatvoriti svoje manje objekte na nekoliko dana, tim povodom oglasila se i kompanija saopštenjem za javnost u kojem se navodi:\n“Snabdijevanje naših trgovina i dalje funkcioniše nesmetano. Sada imamo i količinska ograničenja kupovine koja su izdali entitetski i kantonalni organi vlasti, te očekujemo da se kupci toga i pridržavaju kako bi i naši uposlenici stizali dopuniti police. Radno vrijeme naših trgovina je u skladu sa odlukama nadležnih institucija i korigujemo ga svakodnevno, a sve informacije objavljujemo na našoj web stranici.\nNaše trgovine ostaju otvorene, pratimo odluke nadležnih institucija uz pridržavanje svih mjera kako bismo zaštitili naše uposlenike i kupce. Apelujemo da kupci budu solidarni, da racionalno kupuju i da se pridržavaju mjera sigurnosti koje smo iskomunicirali u našim trgovinama, a tiču se sigurne udaljenosti, ograničenja kupovine isl.”\n‘Odričem se dvije trećine svoje plate’: Izetbegović odlučio...\nBorci osudili gradonačelnika Ramovića: Tražiti pomoć od Srbije...


Ministar finansija Siniša Mali saopštio je ove nedelje da je ta mera predviđena izmenama Zakona o porezu na dohodak građana, odnosno člana 85, jer, kako je objasnio, poslodavci umesto zaposlenih, iz poreskih razloga, angažuju preduzetnike, najčešće one koji se paušalno oporezuju. Na taj način želimo da utvrdimo da li je neko angažovan kao pravi preduzetnik ili kao zamena za zaposlenog, objasnio je ministar.\nMali je rekao i da, ako se ispostavi da preduzetnik ispunjava većinu kriterijuma, onda je reč o zameni za zaposlenog i za takav slučaj će biti predviđeno da se porez plaća po pravilima za ostale prihode, ali bez priznavanja normiranih troškova - porez 20 odsto, doprinosi za PIO - 26 odsto i doprinosi za zdravstveno, ukoliko nije osiguran po drugom osnovu - 10,3 odsto.\nU Srbiji ima oko 117.000 paualaca, a najviše ih je među taksistima, informatičarima, advokatima, frizerima, zubarima...\nStručnjaci su prethodnih dana ukazivali na to da će najavljene izmene zakona najviše pogoditi IT-jevce i, da će im zbog većih troškova kompanije biti smanjenje plate.\nDirektor Inicijative Digitalna Srbija Nebojša Đurđević kaže za Tanjug da je očekivana odluka vlade da uvede Test samostalnosti preduzetnika izazvala oštru podelu u IT sektoru.\n"Angažovanje preduzetnika je nešto oko čega u ovoj industriji ne postoji jedinstven stav - s jedne strane su kompanije koje su ovaj model angažovanja radnika u velikoj meri koristile i videle ga kao svoju kompetitivnu prednost na globalnom tržištu, a sa druge su one firme koje su zapošljavale isključivo po ugovoru o radu i koje su angažovanje preduzetnika tumačile kao oblik nelojalne konkurencije", objašnjava Đurđević.\nBaš zato su Inicijativa Digitalna Srbija i Vojvođanski IKT klaster pre nekoliko meseci prihvatili poziv države da se uključe u pripremu predloga pratećih rešenja nakon odluke vlade da se uvede test samostalnosti.\nNaše mišljenje bilo je da takva odluka može negativno da se odrazi na IT industriju, pa smo predloili prateći paket olakica - to je Vlada i usvojila, ističe Đurđević.\nKako je Vlada prethodno donela odluku da uvede Test samostalnosti, ove dve organizacije su skrenule pažnju državi na veoma verovatne negativne efekte ovih zakonskih izmena i predložile podsticajne mere koje bi olakšale prelazak na novi sistem. Tako se došlo do predloga koji sadrži paket trogodišnjih poreskih olakšica koje se uvode istovremeno sa Testom, uz odredbu da se Test ne bi primenjivao za period pre 1. januara 2020.\nĐurđević kaže da je usvojen i njihov predlog da se Test samostalnosti ne primenjuje retroaktivno kako bi se osigurala pravna sigurnost svih preduzetnika koji su na ovaj način bili angažovani, kao i kompanija koje su ih angažovale.\nNOVO IME MEĐU TOP 10 DEONIČARA "KRAŠA" Da li se još jedan srpski biznismen uključio u trku?\nGruba kalkulacija te organizacije pokazuje da će ukoliko poslodavac na sebe preuzme dodatni trošak tokom perioda trajanja olakšica moći da angažovanom preduzetniku sa mesečnom neto platom od 1.500 evra ponudi istu neto platu uz dodatni trošak od samo 36 evra mesečno.\nU isto vreme, radnik bi imao i rasterećenje od administrativnih obaveza povezanih sa vođenjem preduzetničke radnje, kao i benefite koje radni odnos nosi sa sobom, kao što su radni staž, doprinosi za penziono osiguranje u punom iznosu, kreditna sposobnost, porodiljsko odsustvo, kaže sagovornik Tanjuga.\nInače, postoje određene delatnosti kojima se preduzetnik ne može registrovati kao paušalac i one su definisane Uredbom o paušalnom oporezivanju. Odnose se na marketing, knjigovodstvo i računovodstvo, trgovinu na veliko i malo. Takođe, preduzetnik koji ostvaruje više od šest miliona dinara prihoda godišnje ne može biti paušalac.\n"Ispolitizovan i bespotreban stav o kovid pasošima" Đerlek poručio da od EU očekuje da gleda svoj interes


(VIDEO) STEFANOVIĆ: Tadić, Jeremić i Đilas su iza sebe ostavili 400.000 izgubljenih radnih mesta, zemlju na ivici bankrota sa uništenim ugledom u svetu! - Informer\npink.rs/ informer.rs | 31. 08. 2018.\nMinistar unutrašnjih poslova Nebojša Stefanović izjavio je danas da će biti teško da se dođe do rešenja za Kosovo i Metohiju, jer je propušteno mnogo šansi i teško je ispraviti za dve godine ono što se loše radilo 20 godina\nStefanović je gostujući u Novom jutru podsetio da je Tadić, Jeremić i Đilas, koji su apsolutno upravljali zemljom i odlučivali o svemu - od međunarodne politike, do tokova novca i građevini… iza sebe ostavili 400.000 izgubljenih radnih mesta, zemlju na ivici bankrota, devastiranu sa uništenim ugledom u svetu.\nPrema njegovim rečima, oni su doneli odluku o uspostavljanu bukvalno granice na Brnjaku i Jarinju, pa su hapsili Srbe koji su te barikade palili, pregovori se iz SB prenose u EU, uz saglasnost Srbije iako su svesni da ćemo tamo imati nepovoljniji položaj, a tu je i čuveno pitanje pred Međuanraodnim sudom pravde, posle čije odluke je usledila lavina priznanja.\n- E to je početna pozicija koji su imali Vlada Srbije i Vučić. Sve je unapred potpisano, udareni pečati, dali smo sve što može da se da… Snažna NATO baza na teritoriji Kosova i Metohije, formirane kosovske bezbednosne službe, nemate nikavu suštinsku mogućnost delovanja na KiM i odlučivanja. Imate minimalan uticaj - naveo je Stefanović.\n- Stvari se menjaju, ali nisam siguran da li ćemo doći do rešenja, jer protivnika bilo kakvom rešenju ima sa svih strana. Postoje pojedinci koji su uvek protiv interesa naše zemlje, ako kažu da to ne treba uraditi, znate da je interes Srbije na drugoj strani - naveo je ministar, ukazavši da rešenja još uvek nema i da ono nije na dohvat ruke.\n- Nisam siguran da će do rešenja moći da se dođe, izgubili ste mnogo godina šansi…- dodao je Stefanović, ocenivši da je teško ispraviti ono što se 20 godina loše radilo.\nKako je dodao teško je da se dođe do rešenja kosovskog pitanja zahvaljujući i neodgovornim ljudima koji pokušavaju svaku situaciju da zloupotrebe i iskoriste u svoju korist.\n-Nisu oni odgovorni, možda je to preteška reč, jer ne mogu ni dramatično da utiču. Oni samo pokušavaju svaku situaciju da zloupotrebe i iskoriste, iako vide i sami da će do nekog rešenja biti jako teško da se dođe - rekao je Stefanović.\nEdukativna predavanja i za prvake, 22 odsto manje stradalih u udesima\nMinistar Stefanobvić je najavio nastavak projekta u okviru kojeg su u svim školama organizovana edukativna predavanja za učenike četvrtog i šesto razreda, a u kojima učestvuje 2.400 posebno obučenih policajaca. Stefanović je istakao da će od ove godine biti organizovana i predavanja za prvake.\n- Želeli smo da deci, u skladu sa njihovim uzrastom, predstavimo šta može da im bude pretnja u životu i kako sa se zaštite i da zajedno sa njihovim roditeljima prođemo one stvari koje mogu da učine da budu bezbedniji - naveo je Stefanović.\nKako je ukazao, deca su pokazala veliko interesovanje za predavanja, te odlučeno da projektom budu obuhvaćeni i učenici prvog razreda. Policajci će najmlađim školarcima približiti tri važne teme - bezbednost u saobraćaju, borbu protiv nasilja i zaštitu od požara i poplava.\n-Važno nam je da od prvih koraka shvate da škola nije mesto za nasilje, ali i koja su pravima u saobraćaju, imajući u vidu da su oni kao pešaci učesnici u saobraćaju, ali i da im objasnimo kako da reaguju u slučaju neke vanredne situacije. Naravno, predavanja su prilagođena njihovom uzrastu - objasnio je Stefanović.\nKako je rekao, održano je skoro 50.000 predavanja. Stefanović je ukazao na pad broja povređene i stradale dece u saobraćajnim nesrećama, što je ohrabrujući podatak.\n- Mališani retko stradaju u nesrećama kao pešaci, podigli smo nivo svesti roditelja i dece, ali i vozača. Ali se često dešava da deca moraju biti u sigurnosnom sedištu, moraju biti vezana, vozači se moraju držati propisane brzine. Morate brinuti prvo o svom detetu, pa onda i od drugoj deci - dodao je ministar.\nOn je dodao da će u septembru i oktobru u okolini škola biti pojačana saobraćajana kontrola i pozvao roditelje da daju pozitivne primere svojoj deci. Stefanović je dodao da je 22 odsto manje stradalih u saobraćajnim nesrećama od početka primene novih zakonskih rešenja.\nUhapšeno više od 40 ljudi zbog korupcije\nStefanović je rekao da od formiranja posebnih odeljenja vezanih za borbu protiv korupcije uhapsili smo više od 40 ljudi, podneli 50 krivičnih prijava za krivična dela korupcije, primanja i davanja mita…\n- Nastavljamo sa tom akcijom, zaštićenih neće biti, hapsiće se ljudi iz redova vladajućih stranaka, ljudi na položaju, koji imaju političke i finansijske veze. Ponašajte se zakonimto i nemate šta da brinete, ako se bavite kriminalom odgovaraćete - istakao je Stefanović.\n(VIDEO) ORLIĆ NA PINKU: Janković, Janjić i ostali takozvani eksperti za KiM, napravili su najveći mogući problem za našu državu!\nhapšenje Kosovo i Metohija Nebojša Stefanović opozicija korupcija


RTS :: Vučić: Pomoć za nezaposlene i u centralnoj Srbiji, uvećanje plata do kraja godine\nEkonomija Vučić: Pomoć za nezaposlene i u centralnoj Srbiji, uvećanje plata do kraja godine\nsubota, 27. feb 2021, 11:25 -> 12:04\nPredsednik Srbije Aleksandar Vučić najavio je danas da će tokom godine biti još jednokratnih novčanih davanja, a pred kraj godine uslediće i nova povećanja plata. Najavio je da će 7. marta biti predstavljena velika nemačka investicija u Novom Sadu. Napominje da će i nezaposleni u centralnoj Srbiji dobiti pomoć, koja je najavljena za Srbe na Kosovu i Metohiji.\nAleksanda Vučić je gostujući na TV Prva kazao je da je dobio mnogo pitanja zašto pomoć samo nezaposlenima na KiM. Tu pomoć, dodao je, dobiće i nezaposleni u centralnoj Srbiji.\nVučić je najavio je da će tokom godine biti još jednokratnih novčanih davanja, a pred kraj godine uslediće i nova povećanja plata.\nVučić je za TV Prva ponovio da je Srbija rekorder u Evropi po rastu, i da je u januaru zabeležila manji pad od očekivanog i imala oko minus 1,6.\nNajavio je i da će za manje od godinu dana do Novog Sada moći da se stigne za 20 i nešto minuta vozom, a da će karta koštati oko 1.000 dinara.\nSrbija će kupiti najlepše i najudobnije vozove u Evropi i najbrže će se stizati.\n"Kupujemo švajcarske ‘Štadlerove‘ dabl deker vozove sa najlepšim pogledom", rekao je Vučić.\nPre kraja godine gradiće se sedam autoputeva, a mozda i osam ili devet. "To će biti rekord u Evropi, ali za to morate da imate mnogo novca i fiskalnu stabilnost da bi to mogli da radite", napomenuo je Vucić.\nNamera je i da se podigne opšta potrošnja, uz investicije i izvoz, rekao je Vučić.\nNajavio je da se radi na tome da pomoć dobiju i nezaposleni i da se sada mere sve cifre.\nPonovio je da je utvrđeno da Mali nema 24 stana, već samo jedna stan u Bugarskoj, za razliku od onih koji imaju 35 stanova.\nKaže da se svi plaše da o tome govore da ne bi bili progonjeni.\nNova investiciju iz Japana u Novom Sadu\nVučić je kazao da će 7. marta biti predstavljena jedna velika nemačka investicija u Novom Sadu, a onda oko 7. ili 9. aprila biće potpisan ugovor sa velikom japanskom kompanijom o investiciji, ponovo u glavnom gradu Vojvodine.\n"To su fantastične stvari", naglasio je on.\n"Ja sam s njim razgovarao I on je došao na otvaranje fabrike ‘Tojo tajers‘. ‘Tojo tajers‘ je japanski gigant koji je došao u Srbiju", naglasio je Vučić.\n"Piksi je odušveljen, jer zna šta znači Japan", dodao je on.\nNaveo je da je malo afirmativnih stvari u našim medijima, apostrofirajući recimo Beograd na vodi kao najlepšenm gradilištu u jugoistočnoj Evropi ili "fantastičan Narodni muzej".


Potpisan sporazum u susret bratimljenju Novog Sada i Tivta - Radio Tivat\nPotpisan sporazum u susret bratimljenju Novog Sada i Tivta\nPredsjednik Opštine Tivat, Željko Komnenović, danas je u okviru zvanične posjete Novom Sadu sa tamošnjim gradonačelnikom, Milošem Vučevićem, potpisao sporazum koji treba da posluži kao osnova za uspostavljanje formalne saradnje dva grada.\n„Saradnja Novog Sada i Tivta na različitim poljima postoji već decenijama, a današnji sporazum je prvi korak prema uspostavljanju formalne saradnje koja treba da doprinese produbljivanju tih odnosa, prije svega na polju ekonomije. Već postoje određena interesovanja za ulaganja u infrastrukturu, a od velikog je značaja i buduća saradnja na polju kulture, posebno kada znamo da je Novi Sad ove godine Evropska prestonica. Njihova iskustva će nam biti od velikog značaja u susret aplikaciji Boke Kotorske za Evropsku prestonicu kulture 2028, koju predvodi Opština Budva,“ istakao je za Radio Tivat predsjednik naše opštine, Željko Komnenović.\n“Suštinski sadržajna dugogodišnja saradnja konačno dobija pravu formu koja je neophodna kako bi uskoro na tabli gradova pobratima Novog Sada bilo istaknuto ime još jednog grada iz Crne Gore. Zahvalan sam na iskazanoj inicijativi, otvorenosti i dosadašnjem prijateljskom odnosu. Moja prva zvanična posjeta kao gradonačelnika, 2012. godine, bila je posjeta Opštini Tivat, i drago mi je što baš u godini kada smo Evropska prestonica kulture podižemo nivo saradnje na viši nivo. Imamo mnogo toga zajedničkog, a Novi Sad želi da sarađuje sa gradovima crnogorskog primorja i da budemo jedni drugima od pomoći. Spremni smo da stečenim iskustvima maksimalno podržimo Budvu i gradove Boke Kotorske u takmičenju za Evropsku prestonicu kulture 2028. godine”, rekao je povodom današnjg potpisivanja sporazuma gradonalčelnik Novog Sada, Miloš Vučević.\nPo riječima predsjednika naše opštine, fomalni akt- ugovor o bratimljenju Tivta i Novog Sada, biće potpisan u najkraćem mogućem roku, što će biti osnova za konkretne projekte od obostranog interesa.\nPrivremena izmjena režima saobraćaja u ulici “Luka”